SRBIJA Ponedeljak, 21. avgust 2017.\nSumnje u regularnost glasanja su opravdane\nEU: Vojska Kosova samo uz pristanak svih zajednica\n26 godina od devetomartovskih demonstracija\nDačić od EU očekuje balansiraniju poziciju\nEU pozvala Kosovo da nastavi dijalog sa Srbijom\nSkupština Kosova traži oslobađanje Haradinaja\nFormiranje vojske kosova neće se desiti\nPravna ekspertkinja za izborni proces Sofija Mandić izjavila je da je Republička izborna komisija (RIK) legalizovala mehanizme prekrajanja izbornih rezultata kada je usvojila novo Uputstvo za sprovođenje izbora za predsednika Srbije.\nKako je Mandić navela u intervjuu za portal Autonomija, Uputstvo uspostavlja novi mehanizam načina utvrđivanja izbornih rezultata, među kojima je i prepravljanje javnih isprava, što predstavlja krivično delo.\nOna je kazala da samo uspostavljanje tog mehanizma izaziva veliku zabrinutost po pitanju regularnosti predstojećih izbora, zbog čega je "izuzetno značajno da kontrola bude dobro osmišljena i organizovana". "Kapaciteti za kontrolu izbora postoje, ali članovi biračkih odbora treba da shvate važnost njihovog zadatka, da vrlo dobro nauče izborna pravila i da budu izuzetno pažljivi tokom izbornog dana.\nUkoliko ozbiljno shvate svoj posao - oni mogu biti branioci izborne volje građana", rekla je Mandić.\nOsim toga, ona je upozorila da izmene tog podzakonskog akta podrazumevaju i sasvim novo pravilo - da jedna osoba koja je članica RIK, zajedno sa predstavnikom Republičkog zavoda za statistiku, vrši prepravke u zapisnicima sa biračkih mesta.\n"Ovo je neshvatljivo, jer je RIK kolektivni organ koji o utvrđivanju izbornih rezultata odlučuje većinom, dok ovde imamo slučaj da takve odluke donose pojedinci, kao i zato što predstavnik Republičkog zavoda za statistiku ima tehničku ulogu u radu RIK i nema pravo odlučivanja u ovom telu", objasnila je Mandić i dodala da bi u pravnoj državi, nakon pokušaja prepravke javne isprave, reagovao javni tužilac.\nObjasnila je i da RIK uvodi pravilo koje će nepodudaranje broja primljenih listića koji se konstatuje pre početka izbornog dana, sa zbirom izašlih glasača i neiskorišćenih listića, proglasiti za "tehničku grešku, a ne nezakonitost tokom izbora".\n"Ako na biračkom mestu imate 200 listića više u kutiji nego što je preuzetih listića na početku dana - kako neko može da tvrdi da je ovako upisan broj greška, a ne utvrđeno stvarno stanje. Sada će ovako nešto biti, ne samo proglašeno za grešku, već i prepravljeno i tobož verifikovano", kazala je ona.\nDodala je da su "prigovori učesnika u izborima mogući na ono što se odvijalo na biračkom mestu, a da za sada ne postoji pravni lek na odluku o ispravkama i njihovom parafiranju", ali da se uputstvo može osporavati na Ustavnom sudu.\n"Prema mojim informacijama, tim jednog od kandidata će podneti inicijativu za ocenu zakonitosti, sa predlogom da primena sporne odredbe bude onemogućena do donošenja odluke suda", rekla je Mandić i dodala da je loša vest to što procesi pred Ustavnim sudom traju dve i više godina.\nEvropska unija u potpunosti deli stav NATO i SAD da pretvaranje Bezbednosnih snaga Kosova (BSK) u oružane snage može biti ostvareno samo uz ustavne promene i posebno naglašava da se to "mora ostvariti uz pristanak svih zajednica na Kosovu".\nTo je juče u izjavi dostavljenoj agenciji Beta u Briselu saopštila portparolka u Evropskoj komisiji Maja Kocijančič. Ona je navela da "EU pomno prati pitanje preustrojstva Bezbednosnih snaga Kosova" i podvukla da se "to mora učiniti tako da obuhvati sve u okviru multietničkog postupka koji će obezediti pristanak svih zajednica na Kosovu".\nZvaničnici NATO u Briselu su juče ponovo naglasili ozbiljnu zabrinutost zbog namere vlasti u Prištini da Bezbednosne snage Kosova (BSK) bez ustavnih promena preobrate u oružane snage, kao što je to već juče generalni sekretar Atlantskog saveza Jens Stoltenberg stavio do znanja u telefonskom razgovoru s predsednikom i premijerom Kosova, Hašimom Tačijem i Isom Mustafom.\nTo je rečeno agenciji Beta u sedištu NATO povodom izjave kosovskih vlasti da je "vlada Kosova opredeljena da Kosovo ima svoju vojsku u okviru ustavnih rešenja i uz podršku i koordinaciju sa srateškim partnerima - SAD i NATO".\nIzvori NATO su podvukli da je Prištini juče prenesen "jasan stav atlantskih saveznika da jednostrani potezi kao što je ta namera (vlasti u Prištini) ne donose ništa dobro", kako je Tačiju i Mustafi i predočio Stoltenberg.\nČelnik NATO je podvukao i da "od vlasti Kosova traži da budu i dalje u tesnom kontaktu s Beogradom".\nDiplomatski izvori u NATO su rekli da to očigledno govori i da vlasti u Prištini moraju voditi računa i o stavu Beograda i samih kosovskih Srba o tom pitanju.\nU sredu se navršilo 26 godina od prvih velikih opozicionih demonstracija koje je u Beogradu, zbog ratnohuškačke politike tadašnje državne Televizije Beograd 9. marta 1991. organizovao Srpski pokret obnove (SPO).\nŠef srpske diplomatije Ivica Dačić izjavio je da od Evropske unije očekuje "balansiraniju poziciju" i da doprinosi smanjivanju nestabilnosti u regionu Zapadnog Balkana.\nPovodom izjave visoke predstavnice EU za spoljnu politiku i bezbednost Federike Mogerini, posle regionalne turneje, da je situacija na Zapadnom Balkanu napeta i izložena brojnim izazovima, Dačić joj je poručio: "Dobro jutro!".\n"Za to nije morala da dolazi ovde. Mi na to ukazujemo svake nedelje terajući Brisel da reaguje na takve probleme, ali Brisel zatvara oči pred tim problemima i ima zaveru ćutanja. Normalno je onda da su iznenađeni kada dođu", izjavio je Dačić na konferenciji za novinare posle sastanka sa ministrom spoljnih poslova Eritreje Osmanom Salehom.\nDačić je rekao da u Srbiji vlada politička stabilnost i da će tako biti i posle predsedničkih izbora.\nO novim najavama formiranja Vojske Kosova, Dačić je ponovio da je to u suprotnosti s rezolucijom 1244 Saveta bezbednosti UN.\n"Srbija će učiniti sve u političkom smislu, ali Kosovo vuče jednostrane poteze ne pitajući Srbiju ali ni one koji su ih možda sponzorisali svih ovih godina", izjavio je Dačić i dodao da to za poslednicu ima izazivanje nestabilnosti.\nDačić je najavio da će u četvrtak otići na Kubu na konferenciju zemalja Karipskog područja, koje su, kako je rekao, važne za glasanje o prijemu Kosova u Unesko.\nEU saopštila je juče da rezolucija kosovskog parlamenta kojom se poziva na suspenziju dijaloga sa Beogradom ne doprinosi normalizaciji odnosa i pozvala sve političke aktere na Kosovu da nastave dijalog.\nRezolucija usvojena u kosovskom parlamentu kojom se poziva na suspenziju dijaloga Beograda i Prištine ne doprinosi normalizaciji odnosa i nije u skladu sa onim na šta se Kosovo konstantno obavezivalo, saopštila je portparolka visoke predstavnice EU Maja Kocijančić.\nKosovo je, kako se dodaje, uvek bilo čvrsto privrženo dijalogu i daljoj normalizaciji odnosa sa Srbijom zbog sopstvenih građana i zbog toga što je napredak u dijalogu preduslov za napredovanje na putu ka EU.\nPozivamo sve političke lidere na Kosovu da nastave da se konstruktivno angažuju u dijalogu, da sprovode sporazume potignute u dosadašnjem dijalogu i na taj način unaprede kako proces normalizacije odnosa tako i sopstvenu evropsku perspektivu, navodi se u saopštenju.\nSkupština Kosova usvojila je juče sa 78 glasova za i jednim protiv Rezoluciju o bezuslovnom oslobađanju lidera Alijanse za budućnost Kosova i bivšeg premijera Ramuša Haradinaja u postupku koji se protiv njega vodi u Francuskoj, povodom zahteva Srbije za izručenje na osnovu optužnice za ratne zločine izvršene na Kosovu 1998. i 1999. godine.\nŠef poslaničke grupe Alijanse za budućnost Kosova (ABK), Palj Ljekaj je predlažući rezoluciju istakao da je postignuta saglasnost svih poslaničkih grupa o tekstu rezolucije.\nU njoj se pored bezuslovnog oslobađanja Haradinaja zahteva da se dijalog između Kosova i Srbije o normalizaciji odnosa zamrzne do oslobađanja Haradinaja i njegovog povratka na Kosovo.\nTakođe se rezolucijom zahteva da Vlada od EU zatraži da obaveže Srbiju da poništi sve naloge za hapšenje građana Kosova koje je prosledila Interpolu.\nVlada treba da preduzme sve potrebne mere i da zatraži oslobađanje Haradinaja.\nŠef poslaničke grupe Samoopredeljenja Glauk Konjufca je rekao da je predlog rezolucije usvojen usaglašavanjem, ali da je stav "Samoopredeljenja" bio da se dijalog između Kosova i Srbije zamrzne do povlačenja svih poternica Srbije za građane Kosova.\nHaradinaj je priveden 4. januara na Evropskom aerodromu Bazel-Miluz-Frajburg, na teritoriji Francuske, na osnovu poternice koju je protiv njega izdala Srbija za ratne zločine počinjene tokom rata na Kosovu 1998. i 1999. godine. O njegovom izručenju treba da odluči sud u francuskom gradu Kolmaru.\nDirektor Kancelarije za Kosovo i Metohiju Marko Đurić izjavio je juče da se formiranje bezbednosnih snaga Kosova koje je najavio predsednik Kosova Hašim Tači, neće desiti i da je to nesumljivo veliki diplomatski uspeh Srbije.\n"U izjavi (generalnog sekretara NATO) Jensa Stoltenberga ne samo da je rečeno da se NATO sada jasno protivi ovakvom načinu uspostavljanja oružanih snaga Kosova, nego je Stoltenberg direktno uputio Prištinu na nastavak razgovora sa Beogradom...Iz Beograda stiže poruka nema vojske Kosova", kazao je Đurić za RTS.\nOn je ocenio da ovaj diplomatski uspeh "nije pao sa neba" i da je Srbija jedinstveno lobirala za svoje interese.\n"On je proizvod ozbiljnog i temeljnog rada na tome da se naši stavovi objasne ne samo zemljama na čiju podršku smo mogli da računamo u najtežim trenucima - Ruska federacija, Kina već i sa zemljama NATO alijanse i generalnim sekretarom Alijanse", rekao je Đurić.\nĐurić je dodao da će Beograd nastaviti da se bori protiv formiranje vojske Kosova, jer to predstavlja pretnju i ugrožavanje mira i stabilnosti u čitavom regionu, kao i nenaoružanom srpskom stanovništvu.\n"Ako protivljenju Beograda i stalnih članica SB koje nas tradicionalno podržavaju sada dodamo protivljenje NATO i SAD, jasno da se ono što je Tači najavljivao, a to je izjašnjavanje o formiranju takozvane vojske Kosova, neće desiti", kazao je Đurić.


Tači: Mala korekcija granica prihvatljiva za konačni sporazum - Balkanska\nKosovski predsednik Hašim Tači rekao je u Vašingtonu da bi Priština trebalo da da deo teritorije kao cenu za konačni sporazum sa Beogradom.\nHašim Tači je o korekciji granica govorio na forumu u Savetu za spoljne odnose u Vašingtonu, prenosi prištinska Gazeta ekspres.\n“Ako je mala korekcija granice cena za konačni mirovni sporazum, onda će to morati da bude prihvatljivo”, rekao je Tači i ponovio da su jezero Gazivode, Mitrovica i Trepča resursi o kojima se ne pregovara.\nKako se navodi na sajtu kosovskog predsednika, Tači je poručio da se čini i da je Rusija spremna da prihvati sporazum koji će postići dve strane, ističući da je i Beograd zainteresovan za postizanje sporazuma.\nDodao je da je glavni cilj sporazuma Beograda i Prištine priznanje Kosova i članstvo u UN.\n“Sveobuhvatni mirovni sporazum između Kosova i Srbije će doneti mir na Kosovu, mir i stabilnost u regionu i imaće ulogu u transformisanju našeg društva”, rekao je Tači.\nSmatra da postizanje sporazuma neće biti lak proces, ali tvrdi da je to jedini put za napredak i izbegavanje “vrećanja unazad, u tenzije i sukobe”.\nGovoreći o ulozi i značaju podrške SAD Kosovu, Tači je rekao da kad god je Kosovo bilo zajedno sa SAD – “bilo je pobednik”.\n“I ukoliko su se načinjeni kompromisi u početku činili teškim, kasnije se pokazalo da su to bile dobre strateške odluke”, rekao je Tači.\nNaglašava da je podrška SAD u postizanju sporazuma sa Beogradom bila vitalna za Prištinu.\n“Nećemo prihvatiti sporazum koji nije prihvatljiv za Vašington”, zaključio je Tači.\n“Oprema koju će koristiti vojska biće američka”\nTači je na svom nalogu na Fejsbuku, nakon što je posetio sedište kompanije “Boing” rekao da će oprema, koju će koristiti kosovski vojnici, biti američka.\n“Misija i novi mandat kosovskih bezbednosnih snaga usvojeni su u punoj koordinaciji sa SAD. Oprema koju će koristiti vojska biće američka, a i obuka Vojske Kosova biće po američkim standardima”, naveo je Tači, a prenosi RTK na srpskom jeziku.\nTači je dodao da je “u najvećoj kompaniji sveta” video njihova dostignuća i razgovarao o mogućnostima saradnje za razvoj kosovskih bezbednosnih snaga i opšte povećanje kapaciteta “odbrane Kosova”.\nTags: HAŠIM TAČI, PREGOVORI, RAZGRANIČENJE, SRBIJA\nDvadeset godina od “mirovnog debakla” u Rambujeu


Novak Đoković i korona virus: Zašto je sporan tajming kovid testa srpskog tenisera - Glas Šumadije\nNaslovna > BBC News na srpskom > Novak Đoković i korona virus: Zašto je sporan tajming kovid testa srpskog tenisera\n28/01/2022 199Ostavi komentar na Novak Đoković i korona virus: Zašto je sporan tajming kovid testa srpskog tenisera\nNemačka istraživačka grupa Cerforšung (Zerforschung) prva je prepoznala osnovno odstupanje – da ranije datirana potvrda ima viši broj od kasnije datirane.\nTim povodom, oni su napisali blog naslovljen „Novak Djokovic’s time-travelling PCR tests„, a sarađivali su i sa nemačkim Špiglom (Der Spiegel) koji je o temi izveštavao.\nDokumentacija koja je podneta federalnom sudu u Australiji takođe je sadržala potpisanu i overenu izjavu Verice Jovanović, v. d. direktorke Instituta za javno zdravlje Srbije „Dr Milan Jovanović Batut“, kojom se potvrđuje da su testovi legitimni.\n„Ako je znao da je zaražen, a nije bio u izolaciji, ‘prekršio je pravila'“\nSvaka potvrda o rezultatu testa ima svoj jedinstveni broj – šifru potvrde.\nNovak Đoković deportovan je iz Australije uz obrazloženje da je „pretnja po javno zdravlje i poredak“\n„Uvek postoji mogućnost baga (greške),“ navodi Đorđe Krivokapić, stručnjak za bezbednost podataka iz Šer fondacije.\n„Ipak, da je to slučaj, postojalo bi jednostavno objašnjenje,“ dodaje on.\n„Ne vidim zašto u tom slučaju organi ne bi samo izašli sa tim objašnjenjem“.\nZoran Gojković, član vladinog Kriznog štaba za suzbijanje širenja epidemije korona virusa, rekao je na konferenciji za novinare 14. januara 2022. godine da je dokument o PCR testu Novaka Đokovića „validan dokument“.\n„Dokument o validnosti je apsolutno ispravan i tačan“, rekao je Gojković.\nNa pitanje da li će Đoković snositi posledice zbog aktivnosti koje je imao dan posle i kasnije posle testiranja na korona virus, Gojković je odgovorio da „ne postoji kazna kojom bi on mogao biti kažnjen po važećem zakonu Srbije, ako je napravio prekršaj“.\n„Kazna za prekršenu samoizolaciju je mogla da bude samo u vanrednom stanju“, objasnio je Gojković.\nDodatno izveštavanje:Lazar Čovs i Danijele Palumbo\nZoran Lutovac, predsednik DS-a večeras gost na „Glasu Šumadije”


Grčki premijer Kyriakos Mitsotakis sa govornice Helexpo foruma, koji je zamenio Solunski međunarodni sajam za 2020. godinu, odgovarao je na sva kritična pitanja postavljena tokom konferencije za štampu koja je trajala oko tri sata.\nGrčko-turski odnosi, posebno nakon odlaska Oruč Reisa iz grčke EEZ, vladinog ekonomskog programa sa merama za podršku srednjoj klasi, programa naoružanja, uz kupovinu 18 Rafale i četiri fregate, upravljanje pandemijom i današnje otvaranje škola, vakcinacija izbeglica i koronavirus bila su neka od centralnih pitanja koja su postavili novinari koji su prisustvovali konferenciji za štampu.\nŠto se tiče razvoja događaja na polju grčko-turskih odnosa, premijer je odlazak Oruč Reisa opisao kao prvi pozitivan korak i napomenuo da grčka vlada očekuje nastavak poteza Turske ka deeskalaciji tenzija. Premijer je rekao da je spreman da se sastane sa predsednikom Turske samo pod uslovom da eskalacija provokacija prestane i time započne dijalog o „ključnoj razlici sa Turskom“. Važno je, međutim, da ni u jednom trenutku svog intervjua premijer nije rekao da je „naša jedina razlika sa Turskom razgraničenje kontinentalnog pojasa“.\nU vezi sa programom naoružanja, Kyriakos Mitsotakis je podvukao da je prekjuče najavljeni program ambiciozan i u okviru mogućnosti zemlje i uveravajući da Grčka neće učestvovati u trci u naoružanju.\nPoseban akcenat stavljen je na pitanje vladinog ekonomskog programa i jačanja srednje klase, pri čemu je premijer napomenuo da se prioritet daje srednjoj klasi koja je najteže pogođena ekonomskom krizom, odbacujući optužbe opozicije da vladina politika dovodi do velike recesije. Naravno, mere koje je najavio imaju velike nejasnoće u pogledu obima i trajanja.\nU vezi sa najnovijim događajima u Moriji i vladinom politikom po pitanju izbeglica, Mitsotakis je naglasio da je Moria tvorevina prethodne vlade i napomenuo da trenutna politika sprovodi politiku u potpuno drugom smeru.\nMeđutim, ono što se dogodilo u Moriji treba videti kao priliku, naglasio je Mitsotakis. Prvo da reaktivira Evropu u pravcu solidarnosti, drugo, da stvori novi prihvatni centar za izbeglice koji neće imati negativne posledice Morije, koja je, kako je tvrdio, sinonim za loše upravljanje izbegličkim pitanjem, želeći da stvori novi prihvatni centar sa mnogo boljim uslovima u Moriji.\nReakcije opozicionih partija, kako glavnih tako i manjih, bile su žestoke, optužujući premijera za antipopularnu politiku i rekavši da to što govori nema veze sa stvarnošću. / Ibna


Moskva za detaljnu istragu eksplozije u Donbasu - 24.04.2017, Sputnik Srbija\nRusija izražava saučešće rodbini ubijenih posmatrača OEBS-a u LNR i smatra da eksplozija mora detaljno da se istraži, rekao je novinarima portparol Kremlja... 24.04.2017, Sputnik Srbija\nrusija, vesti, svet, lnr, dmitrij peskov, oebs\n14:51 24.04.2017 (Osveženo: 15:17 24.04.2017)\n„Naše Ministarstvo spoljnih poslova već je odreagovalo. Ne mislim da je potrebno još nešto suštinski da se dodaje, to je bila prilično sveobuhvatna reakcija. Želim samo da potvrdim da snažno osuđujemo ovaj incident i smatramo da je ovo velika tragedija, s obzirom na to da je poginuo jedan posmatrač. Izražavamo naše saučešće njegovoj porodici i želimo brz oporavak onima koji su povređeni u eksploziji. Naravno, smatramo da treba detaljno ispitati taj incident“, rekao je Peskov.\nKomentarišući mogućnost učešća Rusije u istrazi incidenta, Peskov je rekao da trenutno ne može da odgovori na ovo pitanje.\n„Glavna stvar je da se sprovede istraga, to je glavni zadatak. Ko će biti neposredno uključen u ovu istragu zavisi od dogovora zainteresovanih strana“, dodao je on.\nO razmeštanju mirovne misije UN u Donbasu važno je da se uporede tačke gledišta svih zainteresovanih strana, odluka se mora doneti uzimajući u obzir mišljenje rukovodstva samoproglašene Donjecke i Luganske narodne republike, rekao je Peskov.\nRanije je objavljeno da je predsednik Ukrajine Petro Porošenko u telefonskom razgovoru sa američkim državnim sekretarom Reksom Tilersonom predložio da se intenzivira razmatranje razmeštanja mirovne misije UN u regionu.\nPeskov je istakao da će se, ukoliko inicijativa bude napredovala, o njoj razgovarati sa stranama u sukobu: Kijevom, sa jedne strane, i nepriznatim republikama sa druge. On je naglasio da se Moskva odavno zalaže za direktan dijalog Kijeva i Donbasa.\n„Treba razumeti stav UN prema ovoj inicijativi, koliko je to moguće, u kojoj meri se smatra svrsishodnim tehnološki, politički i tako dalje. Važan je odnos svih strana ’normandijskog formata‘ prema toj ideji“, rekao je Peskov.


RUSIJA je tokom drugog dana velikih vojnih vežbi sa Belorusijom koristila nove borbene robote i taktička vozila, saopštilo je danas rusko Ministarstvo odbrane.\n- Trupe su koristile borbene robote Platform-M, kojima se daljinski upravlja i koji su naoružani bacačima granata i mitraljezom, a korišćena su i nova taktička vozila Sarmat-2 - navodi se u saopštenju ruskog Ministarstva.\nVojna vežba "Zapad-2021", koja je počela u petak i traje do sledećeg četvrtka na zapadnim obodima Rusije i Belorusije, uključuje i lokacije blizu granica sa Evropskom unijom, što izaziva zabrinutost Ukrajine i nekih zemalja NATO, prenosi Rojters.\n- Moramo da shvatimo da bi se ruski vojni napad na Estoniju zaista mogao dogoditi u narednim godinama. Ruski cilj verovatno nije da nas okupira, Moskva ne želi da stekne tu vrstu kontrole, ali uživa u nestabilnosti i uticaju putem nestabilnosti - poručio je u petak komandant vojske Estonije Martin Herem, u razgovoru za baltičku novinsku agenciju BNS.\nNa rusko-beloruskim manevrima "Zapad 2021" učestvovaće čak 200.000 vojnika i oficira, kao i više od 80 aviona, helikoptera,15 mornaričkih brodova i 760 jedinica vojne tehnike, od toga 290 tenkova.\nZapad 2021 vojna vežba Rusija ruska vojska Robot\n13:54 ZVEZDA NE STAJE: Novi potpis na "Marakani"\n13:53 VUČIĆ SAOPŠTIO SJAJNE VESTI: Predsednik najavio povećanje plata i penzija


Radio 021\t09.04.2019 16:46\nIstičući da je ta izjava potpuno u skladu sa, kako su naveli, sad već jasnim dogovorom predsednika Srbije i Kosova Aleksandra Vučića i Hašima Tačija, SZS je naveo da režim pokazuje da ih nije briga ni za ljude, ni za Ustav, ni za rezoluciju 1244.\nPo oceni SZS stavom o razgraničenju režim pokazuje da ne mari ni za "opasnu Pandorinu kutiju koju namerava da otvori na Balkanu, u cilju očuvanja svoje vlasti i punih džepova narodnih para".\n"Poseban je skandal da ministar odbrane Vulin ne zna gde su granice Srbije", ocenio je u saopštenju SZS i dodao da "Vulinovi i Vučićevi naprednjaci ne razumeju potrebu pravog pomirenja i pregovora, uz čuvanje našeg državnog stava, sve dok se igraju mapama i ljudskim životima".\nPredsednik pokreta Dveri Boško Obradović najavio je da će protiv ministra odbrane Aleksandra Vulina podneti krivičnu prijavu zbog izjave da se zalaže za razgraničenje sa kosovskim Albancima.\n"Ako ministar Vulin ne zna gde su granice države Srbije neka ponavlja časove geografije, jer je možda i to propustio, kao što je propustio da služi vojsku, i neka pročita Ustav Republike Srbije, koji je dužan da brani kao ministar ove zemlje", naveo je Obradović, a preneo pokret Dveri.\nObradović je kao posebno skandalozno ocenio to što, kao je naveo, "baš on kao ministar vojni zadužen za odbranu Srbije, a umesto da brine o bezbednosti Srbije, on daje izjave koje su uvod u nestabilnost i veleizdaju"“.\n"Aleksandar Vučić, Aleksandar Vulin i svako ko misli da može da krši Ustav, prizna okupaciju dela naše teritorije, odrekne se teritorijalnog suvereniteta i integriteta – neka bude siguran da će završiti na višegodišnjoj robiji na osnovu članova 306 i 307 Krivičnog zakonika", naveo je Obradović.


Filip Vujanović: Očekujem Nikolića i Jahjagu u CG\nTanjug\t23.10.2012 09:35\nCrnogorski predsednik Filip Vujanović najavio je da će pozvati predsednika Nikolića na sastanak šefova država regiona, na koji dolazi i kosovska predsednica.\nVujanović je rekao da će Crna Gora do kraja godine biti domaćin samita predsednika Crne Gore, Albanije, Makedonije i Kosova, kao i da će\npozvati Nikolića da prisustvuje skupu.\nU javnom intervjuu u okviru 6. Medijskog foruma jugoistočne Evrope, koji je večeras otvoren u Budvi, Vujanović je izrazio očekivanje\nda će Nikolić prihvatiti poziv, odnosno da će skup u Crnoj Gora biti prvo mesto na kojem će zajedno učestvovati predsednici i Srbije i Kosova. Crnogorski predsednik je pozdravio dijalog Beograda i Prištine, navodeći da je veoma dobro što se vodi na najvišem političkom nivou. Značajno je što se nova Vlada Srbije opredelila da prizna ranije dogovore, a veoma raduje što se Beograd opredelio da razgovore sa Kosovom vodi na najvišem nivou, kazao je Vujanović. Prema njegovim rečima, važno je da dijalog Srbije i Kosova ide korak po\nkorak, bez prejudiciranja rešenja, što je značajno za stabilnost regiona. Taj dijalog neće imati uticaja na politiku Crne Gore prema Kosovu, jer je Podgorica priznala kosovsku nezavisnost, naveo je Vujanović. On je ocenio da je interes i Srbije i Crne Gore da dve države imaju dobre odnose. Ko god se nalazio na funkcijama predsednika te dve države treba da bude\nposvećen unapređenju saradnje i što boljim odnosima između Srbije i Crne Gore, kazao je Vujanović. On je rekao da podržava postizanja sporazuma o dvojnom državljanstvu između Srbije i Crne Gore. Podržavam postizanje sporazum o dvojnom državljanstvu. Iako su zakoni o\ndržavljanstvu dve zemlje potpuno različiti, postoje modeli da se dođe do nekog dogovora koji bi bio u interesu građana obe države, naveo je crnogorski predsednik. Vujanović smatra da Crna Gora i Srbija treba da podržavaju jedna drugu u integracijama i izrazio očekivanje da će Nikolić imati razumevanje za težnje Crne Gore da se priključi NATO, kao što je imao njegov prethodnik Boris Tadić. „To što nije interes Srbije da bude u NATO, nije razlog da Beograd ne podrži Crnu Goru u evroatlanskim integracijama. Kada Rusija ima razumevanje za te naše težnje, očekujem i da će Srbija imati razumevanja za integraciju Crne Gore u Severnoatlanski savez,“ kazao je on. Vujanović je izrazio očekivanje da će Crna Gora na narednom samitu NATO dobiti pozivnicu za članstvo u taj savez. Izvor


NAPRED VOŠA - Ostaćemo na vrhu\nVi ste ovde: Početna Štampa (rukomet) Ostaćemo na vrhu\nObjavljeno subota, 30 mart 2013\nPosle pobede nad Partizanom rukometaši iz Novog Sada preuzeli su ulogu lidera u prvenstvu i napravili korak bliže tituli\nTRIJUMF za klupski rekord, rokadu na tabeli i korak ka tituli. Rukometaši Vojvodine su u petak uveče na “Slanoj bari” pred punim tribinama savladali Partizan 30:28 (15:17). Novosađani su zaseli na prvu poziciju i, kako ističu, imaju nameru da u preostalih pet mečeva do kraja sezone, tu i ostanu.\n- Rukomet se vraća na pozicije koje mu pripadaju, bio je to meč za uživanje - kaže Momir Rnić, trener novosadskog superligaša. - Igrači Partizana su kontrolisali igru sve do sredine drugog poluvremena i imali stalnu prednost od gol ili dva, tri. Mi smo maksimalno pazili, ali ujedno i bili okovani tremom. Na poluvremenu smo probili barijeru, zahtevao sam od mojih rukometaša da igraju slobodnije, maštovitije i to je do kraja urodilo plodom.


Konjević u Plavu: Crna Gora značajno nazadovala\nПочетнаVIJESTI PLAVKonjević u Plavu: Crna Gora značajno nazadovala\nPLAV-Crnoj Gori je u prethodnih godinu i po dana značajno nazadovala, i na unutrašnjem planu kroz dalju degradaciju institucija, i na međunarodnom planu gubljenjem kredibiliteta pouzdanog partnera i potpunom blokadom EU procesa, rekao je predsjednik SDP Raško Konjević na sastanku Opštinskog odbora SDP u Plavu.\nNa sastanku Opštinskog odbora SDP-a Plav razmatrana je politička situacija u zemlji u kom smislu je data puna podrška politici rukovodstva partije i iskazan nedvosmislen stav da je SDP svojim djelovanjem u prethodnom periodu značajno doprinio padu Vlade koja je svojim djelovanjem ugrozila strateške pravce državne politike.\nPredsjednik SDP-a je naveo da Crna Gora više nema vremena niti potrebe da ulazi u bilo kakve eksperimente slične Vladi Zdravka Krivokapića. „To bi bilo neoprostivo gubljenje vremena i značilo bi dalje urušavanja pozicije Crne Gore u jednom veoma delikatnom i osjetljivom trenutku kada bezbjednost, nažalost, ponovo postaje ključno pitanje na globalnom i evropskom nivou, pa posljedično tome, i posebno, i u regionu Zapadnog Balkana.\nDžavid Šabović je istakao da je SDP i u ovom periodu bio na visini svoje političke misije koja traje više od tri decenije, a koja znači borbu za građansku, multietničku, evropsku i antifašističku Crnu Goru.\n„Predstojeći izbori u Plavu su prilika da SDP valorizuje takvu svoju principijelnu i angažovanu građansku i proevropsku politiku i kroz izbor novog opštinskog rukovodstva, i sigurno zadobije veliko povjerenje građana Plava, koji je uvijek bio jedno od najvećih socijaldemokratskih uporišta“, rekao je Šabović.\nNa sastanku Opštinskog odbora je konstatovano da partija billježi značajan priliv članstva u Plavu, što je odlična osnova za snažan rast u susret izborima povodom kojih je partija u Plavu već krenula u intenzivne pripreme.\nNa sjednici OO SDP u Plavu, ispred rukovodstva partije, prisustvovali su Enes Drešković, član Predsjedništva i predsjednik OO SDP, Adis Balota, potpredsjednik i Ivan Vujović, generalni sekretar SDP-a.


Merenja magnetnog polja u Bosanskoj dolini piramida upotrebom bespilotnih letelica - Welcome to the official web page of the 'Archaeological Park: Bosnian Pyramid of the Sun' Foundation / Dobrodošli na službenu web stranicu Fondacije 'Arheološki park: Bosanska piramida Sunca'al Park: Bosnian Pyramid of the Sun Foundation\nutorak, 13 septembar 2016 11:33\nPiše: elektro-energetičar Saša Nađfeji, Beograd\nTokom septembra 2016. godine, izveden je niz merenja magnetnog polja sa više instrumenata sa zemlje i iz vazduha iznad piramidalnih struktura u Bosanskoj dolini piramida u Visokom, Bosna i Hecegovina,\nPomoću dron letelice je po prvi put mereno magnetno polje upotebom osciloskopa. Merenja i snimanja su izvršena na mestima pogodnih za geometrijsku i energetsku analizu piramidalnog kompleksa u Visokom. Ovaj pionirski eksperiment će otvoriti nove dimenzije sagledavana energetskog ambijenta u bosanskoj dolini piramida.\nU interaktivnu mapu će biti postavljene i fotografije zabeležene sistemom polikontrastne interferentne fotografije čime će istraživačima u okviru virtuelne 360 istražionice omogućiti i lakše sagledavanje energetskih procesa oko piramidalnih građevina u Visokom.\nTokom terenskih aktivnosti tim je zabeležio mnogo podataka koji će biti uvezani u interaktivnu 360 setepeni mapu na lokalitetu istraživačkog područja Fondacije “Arheološki park: Bosanska piramida Sunca”.\nIzveštaj istraživačkog poduhvata će biti objavljen na zvaničnoj internet stranici Fondacije "Arheološki park: Bosanska piramida Sunca ".\nZadnje ažuriranje utorak, 13 septembar 2016 11:39


RTCG - Radio Televizija Crne Gore - Nacionalni javni servis :: Svijet :: "Što ste dalje od regiona, to je on bezbjedniji"\nROHANI SAD-U 22. 09. 2019. 10:04 >> 10:04 2\n"Što ste dalje od regiona, to je on bezbjedniji"\nPrisustvo stranih trupa u regionu Persijskog zaliva povećava nesigurnost, rekao je iranski predsjednik Hasan Rohani, poslije objave SAD-a da u to područje šalju pojačanje.\nGovoreći na otvaranju vojne parade u Teheranu, Rohani je naveo da će Iran u narednim danima predstaviti u UN-u plan saradnje priobalnih država s ciljem garantovanja bezbjednosti Persijskog zaliva, Ormuskog moreuza i Omanskog mora.\n"Vaše prisustvo je uvijek donosilo bol i nesreću u region", rekao je iranski predsjednik, obraćajući se "onima koji žele da Iran učine odgovornim" za loše stvari u regionu.\nTakvima je poručio da "što su dalje od regiona, to je on bezbjedniji".\n"S naše tačke gledišta, bezbjednost Persijskog zaliva dolazi iznutra, bezbjednosti Ormuskog moreuza dolazi iznutra. Strane snage su izvor problema i nesigurnosti za naš narod i region", naveo je Rohani.\nPrema njegovim riječima, region prolazi osjetljiv trenutak od istorijske važnosti.\n"Spremni smo da zanemarimo njihove ranije greške jer je danas situacija takva da neprijatelji islama i regiona, prije svega SAD i cionizam, žele da na loš način iskoriste naše podjele", rekao je iranski predsjednik, misleći na arapske države Zaliva s kojima Iran ima napete odnose, prije svega Saudijsku Arabiju i Ujedinjene Arapske Emirate.\nRohani je naveo da će Iran na zasjedanju Generalne skupštine UN-a predstaviti plan regionalne saradnje kojeg je nazvao "Nada", s ciljem osiguranja bezjbednosti u Zalivu, Ormuskom moreuzu i Omanskom moru "uz pomoć zemalja regiona", ali nije iznosio detalje.


„Ne može se informacija ne dati – pre ili kasnije se do nje dođe, pitanje je samo vremena. Sad, procedura nalaže da se napiše na papir šta vam treba, kad vam treba, i u razumnom roku se informacija dobije. Mislim da to najviše zavisi od toga kako je i sama lokalna samouprava organizovana, od kompetencija i kapaciteta ljudi. Kod nas se misli da su svi poslovi u lokalnoj samoupravi za pravnika i ekonomistu, što je pogrešno. Ja lično najveći deo informacija nalazim preko sajtova – neki su ažurirani, neki nisu, ali daju određeni trag, a najmanje iz medija, i to je tragično. Mi nemamo lokalne medije, već nešto što liči na medije, a nisu mediji. Javnost je totalno neinformisana, i ogromnu odgovornost za to snose lokalni mediji”, smatra Torbica.\nProjekat “Lokalni građanski monitor” realizovao je tokom proteklih 8 meseci Centar lokalne demokratije (LDA) iz Subotice, u okviru WeBER platforme kao trogodišnjeg regionalnog projekta kojim koordiniše Centar za evropske politike iz Beograda, a čiji cilj jeste unapređenje kapaciteta organizacija civilnog društva za praćenje reforme javne uprave na Zapadnom Balkanu.


Početna » Dobrodošlica za sve goste Beograda\nKategorije: MuzikaObjavljeno: 12.08.2019.Tags: Crow, Beograd, Bir fest, Dogma, Tron, Festival0.2 min za čitanje\nU sklopu promocije jednog od najvećih festivala u Srbiji „Belgrade Beer Festa“, na Aerodromu „Nikola Tesla“ će od 14. do 18. avgusta biti organizovana dobrodošlica za sve goste Beograda – u bescarinskoj zoni, u holu za preuzimanje prtljaga, gde će biti postavljen pult za probanje domaćih zanatskih piva.\nPremijerno će biti predstavljeno i kraft pivo „Trio Fantasticus“, koje je napravljeno specijalno za „Beer Fest“ u kolaboraciji tri kraft pivare: „Dogma“, „Crow“ i „Tron“. Ovo će biti jedinstveni poziv turistima da svako veče dođu na beogradsko Ušće i uživaju sa desetinama hiljada ljudi u atmosferi koja može da se doživi samo na „Beer festu“, ističu organizatori.\nPočetak akcije obeležiće događaj sutra (sreda, 13. 8) u 11.30 sati, kada će muzičari koji nastupaju na Beer Festu Dragi Jelić, Marko Luis, Inspektor Blaža, Aca Seltik, Ida Prester, točiti pivo. Ovom prilikom će u okviru promocije zanatskih pivara iz Srbije biti promovisana i domaća rok scena.\n„Belgrade Beer Fest je najposećeniji muzičko-pivski festival u jugoistočnoj Evropi i samim tim jedna od manifestacija koja na najbolji način predstavlja Beograd i Srbiju u svetu. Već 17 godina ciljevi festivala su isti – da privlači goste iz celog sveta i da bude mesto druženja i tolerancije. Zato je beogradski Beer Fest jedan od projekata koji se predstavlja i kroz platformu ‘Serbia creates’.\n„Belgrade Beer Fest“, 17. po redu, počinje u četvrtak 15. avgusta Rok operom kada će više od 100 izvođača na bini oživeti nezaboravne rok hitove. Do 19. avgusta na četiri bine nastupiće više od 600 muzičara, a na više od 100 štandova u ponudi će biti preko 400 različitih pivskih ukusa. (Napomena: zbog loših vremenskih uslova početak festivala je pomeren na 15. avgust)\nPreporuka tima Srbija stvara je BUNT ROK bina na kojoj će nastupiti mladi bendovi Srbije.


Nikolić je dakle 28 puta manevrisao sredinom terena Crvene zvezde. Skupio je 2049 minuta i nije igrao jedino kvalifikacione duele sa Evropom i Omonijom, kao i meč sa Radnikom u Surdulici, što se tiče domaćeg prvenstva. Uspeo je da tri puta pogodi mrežu rivala i isto toliko puta da asistira.\nIpak, još jedan fudbaler se na toliko mečeva našao na terenu, premda je vremenski to bilo kraće – Milan Gajić je 1887 minuta pokrivao desnu aut-liniju.\nTvrdnje koje dolaze iz redova Crvene zvezde o forsiranju mladih igrača nisu slučajne i neosnovane, o čemu govore i statistički parametri. Osim što je Crvena zvezda tokom jeseni imala sedam "bonus" igrača u sastavu, i što postoje indicije da će taj broj na proleće biti još veći – Zvezdine mlade snage su zaista igrale i imale veliku minutažu.\nInteresantno je da je Veljko Nikolić po broju odigranih utakmica iza sebe ostavio i golmana Milana Borjana, koji se na 27 mečevima našao kao čuvar mreže crveno-belog tima.\nVIDEO: "Delije" skandiraju Dekiju Stankoviću na trenerskom debiju


Neleta obožava Balkan: A sa li ste znali da je njegova ćerka PRAVA LEPOTICA? - Zena.rs\nMajstor rokenrola Nele Karajlić, čije je pravo ime Nenad Janković, ima bezbroj muzičkih hitova iza sebe, nekoliko romana, sjajne uloge. Uporedo sa muzičkom karijerom uspeo je da sa suprugom Sanjom izgradi sjajnu ljubavnu priču. A ta velika čljubav donela mu je dvoje dece, Srđana i Janu.\nNele Karajlić Foto: RAS Srbija\nNaslednica čuvenog Neleta Karajlića je izrasla u pravu lepoticu. Kada je pre više godina pričao o deci, muzičar je rekao da njegova deca ne uživaju nikakve privilegije jer su deca poznatog oca, napomenuo je i da Srđan obožava fudbal, a da je Jana veliki ljubitelj umetnosti.\nNele sa ćerkom, suprugom i Jelenom, ćerkom Nede UkradenFoto: RAS Srbija\nVerovatno Jana i danas voli umetnički svet, i njen tata je decenijama njegov istaknuti član, ali je za životnu profesiju odbrala jednu drugu ljubav, ljubav prema životinjama, pa je ona danas veterinar.\nJana se ne viđa tako često u javnosti, a kada se pojavi, najčešće to bude u društvu roditelja. Istakne se lepotom i stilom. I sigurno je jedna od najlepših poznatih naslednica.


Šarčević: Dugoročno rešiti status zaposlenih u obrazovanju – Gradskibiro.rs\nBEOGRAD, 6. decembra 2016. (Beta) – Ministar prosvete, nauke i tehnološkog razvoja Mladen Šarčević izjavio je danas da je za podizanje nivoa kvaliteta obrazovanja u Srbiji neophodno dugoročno rešiti status zaposlenih u obrazovanju kroz ravnopravno učešće u budžetu Srbije, kao i promena drugih stvari koje će biti korisne u tom procesu.\n“Srbija je jedna od slabijih, srednje razvijenih zemalja, koja pokušava da pronadje svoj evropski put. Imamo velike ambicije da podignemo nivo kvaliteta obrazovanja u našoj zemlji i da ujedno nadjemo dobar sindikalni dijalog sa predstavnicima države i Ministarstva prosvete”, rekao je Šarčević u Beogradu na otvaranju Evropske regionalne konferencije sindikata obrazovanja.\nOn je kazao da poznaje sve aspekte sistema obrazovanja, jer 37 godina radi u obrazovanju, navodeći da će mu to omogućiti da sa kolegama iz prosvete i Vlade Srbije pronadje “pravi put” za izgradnju stabilnog sistema sa elementima kvalitetnog obrazovanja.\n“Naš predškolski sistem obrazovanja treba da značajno poveća obuhvat dece za rano školovanje, jer su deca samo u urbanim centrima obuhvaćena u dovoljnom procentu. Bavimo se izradom novog kurikuluma za uzrast od tri do pet i po godina”, rekao je ministar.\n“Imamo talentovane djake, sjajne nastavnike”, rekao je ministar i dodao da treba raditi na povećanju motivacije nastavnika, kao i na njihovoj boljoj obuci.


Tužioci završili dokazni postupak protiv Gucatija i Haradinaja – DnevniZurnal\nby admin 06/11/2021, 15:00 1.5k Views\nIskazom svedoka Danijela Moberga, tužioci suda za zločine OVK završili su danas dokazni postupak protiv čelnika Udruženja boraca OVK Hisnija Gucatija i Nasima Haradinaja, optuženih za ometanje suda i zastrašivanje svedoka. Uvodna reč, kojom će odbrana Gucatija i Haradinaja započeti izvođenje dokaza, zakazana je za ponedeljak, 8. novembar.\nSvedok Moberg, oficir za bezbednost pri tužilaštvu, danas je opisao zaplenu tih dokumenata koju je, odmah nakon konferencija za štampu Gucatija i Haradinaja, prošlog septembra, sproveo u sedištu Udruženja u Prištini, po nalogu suda. Moberg je izjavio da su zaplenjeni dokumenti, potom, u prištinskoj kancelariji tužilaštva skenirani i elektronskom poštom poslati u Hag.\nKako je rekao, originale dokumenata koje je zaplenio u Prištini, on je desetak dana kasnije sam odneo u haško tužilaštvo.\nPre Moberga, iskaz su dala još tri svedoka optužbe – istražitelji tužilaštva Zdenka Pumper i Miro Jukić i bivši novinar iz Prištine Haljil Beriša.\nSvedokinja Pumper, koja je analizirala dokumente zaplenjene u Prištini, izjavila je da je, uporednom analizom, zaključila da su to bile kopije poverljivih materijala iz baze podataka tužilaštva u Hagu. Svedok Beriša potvrdio je da je, kao novinar prištinskog portala Gazeta in fokus, na konferenciji za štampu, 7. septembra 2020, dobio dokumente suda u Hagu od Gucatija i Haradinaja. Beriša je posvedočio i da je video da su dokumenti poverljivi i da su u njima navedena imena svedoka i drugi podaci o njima.\nBranioci Džonatan Ris i Tobi Kedmen najavili su, pre početka sudjenja, da će osporavati da su dokumenti koje su Gucati i Haradinaj ponudili novinarima autentični. Po braniocima, optuženi nisu ni znali da su dokumenti poverljivi.\nOdbrana će, kako je nagovestila, tvrditi i da su Gucati i Haradinaj, kao „uzbunjivači“, objavili poverljive sudske dokumente, kako bi „u interesu javnosti“, razotkrili saradnju tužilaštva sa vlastima Srbije.\nBranioci Ris i Kedmen naznačili su da će tvrditi i da je tužilaštvo u Hagu bilo umešano u dostavljanje tih dokumenata Udruženju boraca OVK, te da je Gucatija i Haradinaja „podstaklo“ da ih objave, odnosno da im je postavilo „klopku“ u koju su oni upali. Tužioci su te tvrdnje odbrane odbacili kao neutemeljene u dokazima, činjenicama i pravu.\nGucati i Haradinaj su u sudskom pritvoru u Ševeningenu od septembra prošle godine, kada su ih u Prištini uhapsile snage Euleksa i prebacile u Hag. U prvom pojavljivanju pred sudom izjavili su da nisu krivi.


PO 2.000 EVRA U ŠTEKU IMA SVAKI 10 ZAPOSLENI U SRBIJI, I SVE IH JE VIŠE\nIzvor: Kurir.rs/Lokalne novine | Obrenovac, 22.06.2022.\nEvo zašto oni štede i kako im to uspeva!\nFoto:Zorana Jevtić, Shutterstock\nIako štednja za starost u Srbiji još nije nešto naročito popularna, svake godine se sve više ljudi odlučuje da tokom radnog veka investira nešto novca kako bi, kada se penzionišu, uvećali sumu svojih mesečnih primanja.\nTako na dodatnu, privatnu penziju u ovom trenutku računa 211.888 građana koji uplaćuju dobrovoljno penzijsko osiguranje u nekom od sedam dobrovoljnih penzijskih fondova u našoj zemlji. Prema podacima Narodne banke Srbije, to je 9,5 odsto od ukupnog broja zaposlenih u Srbiji.\nInače, broj članova privatnih penzionih fondova je od kraja prošle godine povećan za 1.200, dok je za osam godina veći za 23.900 njih.\nProsečan iznos akumuliranih sredstava na računima onih koji su do sada najmanje jednom uplatili doprinos za privatnu penziju iznosi 257.700 dinara, što je oko 2.200 evra.\nKOLIKO SE ISPLATI\nPut do privatne penzije od 20.000 dinara\nKolka će vam biti privatna penzija zavisi od toga koliku sumu i koliko dugo uplaćujete u fond, od prinosa fonda, kao i od toga da li ovu ušteđevinu želite da podignete jednokratno ili je primate mesečno i koliko dugo. Tako recimo u slučaju prosečnog godišnjeg prinosa od 7,7 odsto, svi koji su 25 godina uplaćivali po 3.000 dinara mesečno mogu da računaju da će posle penzionisanja svakog meseca u narednih 20 godina primati privatnu penziju od 20.406 dinara.\nInače, prosečna penzija isplaćena iz državnog penzijskog fonda u Srbiji sada iznosi 30.973 dinara.\nIzveštaj NBS o dobrovoljnim penzijskim fondovima u Srbiji za prvo tromesečje ove godine pokazuje i da su muškarci skloniji ovakvom vidu štednje za starost - 56,3 odsto korisnika ovih fondova su muškarci.\nTakođe, prosečna starost korisnika dobrovoljnih penzijskih fondova na kraju prvog tromesečja 2022. iznosi oko 47 godina, a najviše je korisnika starosti od 40 do 60 godina, oko 62 odsto. Svaki treći korisnik je stariji od 53 godine, dok 17,4 odsto njih ima više od 58 godina.\nIzveštaj NBS otkriva da među čanovima ima i dece, odnosno da verovatno roditilji ili srodnici uplaćuju novac u dobrovoljan penzijski fond kao vid štednje za svoje potomke. Tako 240 mališana do devet godina starosti na računu za privatnu penziju u proseku ima po 42.167 dinara, dok 516 dece uzrasta od 10 do 19 godina u šteku za penziju već imaju po 28.566 dinara.\nIz NBS navode da je u prvom tromesečju u dobrovoljne penzijske fondove ukupno uplaćeno 932,85 miliona dinara, od čega su 45 odsto individualne uplate, 32,5 odsto su uplate poslodavaca koji kao obveznici uplate svojim zaposlenima uplaćuju doprinose u penzijski fond, dok se 22,5 odsto odnosi na uplate preko penzijskih planova.\nU fondovima 48,9 milijarde dinara\nNa kraju prvog tromesečja 2022. godine, neto imovina fondova iznosila je 48,9 milijarde dinara i niža je za 0,4 odsto nego na kraju prethodnog tromesečja, navode iz NBS.\nU prvom tromesečju 2022. godine, ukupne uplate iznosile su 932,85 miliona dinara, članovi su povukli 1.227,25 miliona dinara, dok je dobit od ulaganja iznosila 113,56 miliona dinara\n- Iako se najveći broj uplata vrši preko poslodavaca koji uplaćuju sredstva u fond za svoje zaposlene, čime pokazuju visok stepen odgovornosti, primetan je i rast individualnih uplata doprinosa. U tom smislu postoji veliki potencijal za dalji rast broja članova penzijskih fondova, i preko pojedinaca koji sve više prepoznaju značaj štednje za starost, i preko kompanija, naročito imajući u vidu da tek svaki deseti zaposleni ima otvoren račun u dobrovoljnom penzijskom fondu - navedeno je u izveštaju centralne banke.\nNapominju i da zaposleni i poslodavci na ovaj način mogu ostvariti uštede, s obzirom na to da se uplata penzijskog doprinosa u dobrovoljne penzijske fondove iz sredstava poslodavca oslobađa plaćanja poreza na dohodak građana i doprinosa za obavezno socijalno osiguranje do iznosa od 6.541 dinar po zaposlenom mesečno, kao i da se uplate u istom iznosu koje poslodavac vrši putem administrativne zabrane, obustavom i plaćanjem iz zarade zaposlenog oslobađaju plaćanja poreza.\n- Navedene olakšice predstavljaju dodatni vid stimulacije za zaposlene i poslodavce da jedan deo izdvajanja za zarade usmere ka štednji u dobrovoljnim penzijskim fondovima - navedeno je u izveštaju NBS.


Kurije de Balkan: Lokalni otpor iz Kraljeva odzvanja po celoj Srbiji - Politika - Dnevni list Danas\nPočetna » Politika » Kurije de Balkan: Lokalni otpor iz Kraljeva odzvanja po celoj Srbiji\nKurije de Balkan: Lokalni otpor iz Kraljeva odzvanja po celoj Srbiji\nPredstavnici Lokalnog fronta iz Kraljeva su postali ikone građanskog otpora koji se širi čitavom Srbijom, a oni „bez straha, bez stranke i bez lidera“ žele da izgrade društvenu alternativu ne samo naspram vlasti predsednika Srbije Aleksandra Vučića već i naspram diskreditovane opozicije, prenosi danas francuski portal „Kurije de Balkan“ (Le Courrier des Balkans).\n2Piše: Beta 10. februara 2019. 11.29\nFoto BETAPHOTO gminfo (arhiva)\n„Uprkos žuljevima, grčevima, snegu i ledenom vetru, oni su prepešačili za četiri dana 160 kilometara, kolika je razdaljina između Kraljeva i Beograda“, prenosi portal u opširnoj reportaži pod naslovom „Pobuna u Srbiji: Lokalni otpor iz Kraljeva odzvanja po celoj Srbiji“.\nOko deset aktivista Lokalnog fronta krenulo je 15. januara iz Kraljeva do glavnog grada kako bi učestvovali u komemorativnom maršu, obeležavanju godišnjice smrti Olivera Ivanovića, srpskog opozicionara na Kosovu, ubijenog pre godinu dana.\n„Taj Ibarski marš je stavio u prvi plan srpske političke scene Lokalni front, organizaciju od oko 50 članova. Neki se čak pitaju da li bi iz tog lokalnog iskustva mogla da nastane nova politička snaga“, prenosi francuski portal.\nKurije de Balkan dodaje da je „priča o Lokalnom frontu počela skromno, osudama na društvenim mrežema na račun lokalne politike i teške ekonomske situacije“. Za oko 110.000 stanovnika kraljevskog područja, glavni poslodavac je bolnica. Oko 20.000 ljudi prima platu iz javnog sektora, a oko 5.000 iz privatnog, znajući da je za pet godina, oko 70 odsto privatnih radnih mesta uništeno.\nAktivisti su potom organizovali sastanke i demonstracije direktno optužujući Zorana Milojevića Zelju, šefa klana Kosovske Mitrovica, koji je postao „pravi gazda“ kraljevskog područja, na kojem se nalazi gotovo 20.000 raseljenih Srba sa Kosova, navodi portal.\nPošto to nije bilo dovoljno, Lokalni front je odlučio da se 2016. kandiduje na lokalnim izborima i tada je dobio pet odborničkih mandata u kraljevskoj opštini.\n„Bili smo primorani da se pretvorimo u političku stranku, jer nam je bilo dosta da gledamo one za koje smo ranije glasali kako menjaju političke stranke tokom mandata i kako formiraju koalicije bez principa, što je rezultiralo zloupotrebom naših glasova“, rekao je Predrag Vostinić, inženjer mehanike.\nPrema njegovim rečima, izbori nisu jedini način borbe protiv propadanje države, „gangrene koja izjeda korumpirane institucije“ i sprečava razvoj društva.\nLokalni front se pridružio protestima protiv vlasti „Jedan od pet miliona“.\n„Pokušavamo da navedemo građane da uzmu život u svoje ruke, da se pokrenu i pomognu širenju plamena pobune“, rekao je Vladimir Slavković, slikar i osnivač alternativne pozorišne trupe „Grupa“. On je bio jedan od učesnika marša do Beograda.\nUčesnici marša su rekli da su im tokom pešačenja mnogi građani dolazili u susret i nudili im topli čaj, rakiju i hranu, i sa njima pešačili deo puta.\nTa organizacija sa „nepotkupljivim ljudima, koja se distancirala od političkih stranaka, uključujući i od opozicije, dobija sve veću poplarnost“, naveo je portal i dodao da ih od tada mnogi drugi gradovi pozivaju da dodju i podrže njihove proteste.\nVeć imaju saradnju sa pokretima u Nišu, u Beogradu sa „Ne davimo Beograd“. Takodje imaju saradnju s pokretima u regionu, u Zagrebu i Skoplju, naveo je portal.\nOni žele da ponude treći izbor građanima, a to nije ni Vučićev režim, niti Savez za Srbiju, alijansa opozicionih stranaka.\n„Uspostavljamo platformu Gradjanski front sa ljudima koji dele ideje solidarnosti, društvene pravde, sigurnosti, borbe protiv nacionalizma, privatizacije institucije i pljačke lokalnih reursa“, rekao je Vladimir Marović, profesor filozofije u srednjoj školi u Krajevu, i ideolog te grupe.\nNa pitanje o političkoj opredeljenosti, Marović je bez oklevanja odgovorio „socijalistička demokratija“.\n„Želimo participativnu demokratiju. Cilj je probuditi duh ljudi, osloboditi informaciju, slušati građane kako bi u naredne tri do pet godina izgradili institucije i funkcionalnu državnu administraciju, sistem u kojem će se zakoni primenjivati pod strogom kontrolom građana. Mi se borimo da se naša deca više nikada ne plaše policajaca ili sudija“, dodao je Marović francuskom portalu Kurije de Balkan.\nlokalni front, opozicija, protestBeograd\n11. februara 2019. u 08.50\nsvaka čast tim ljudima, probili su medijsku blokadu av., av koalicije. što više ovakvih tekstova to će se EU pre otrezniti i shvatiti da podržavaju diktatora u Srbiji.\n11. februara 2019. u 09.52\nIdu svuda osim na proteste u svom gradu Kraljevu, zašto li je to tako !?


(Sarajevo, 18.12.2019. godine) - Sinoć je u sklopu dvodnevnih edukativnih aktivnosti koje je organizovao Projekat zapošljavanja mladih (YEP) održana svečana večera i dodjeljena priznanja najuspješnijim klubovima za traženje posla u Bosni Hercegovini i predstavnicima javnih službi za zapošljavanje koje su u protekloj godini napravile značajne pomake u reformi usluga i procedura usluga i poboljšanju infrastukture.\nTako su priznanja uručena predstavnicima Agencije za rad i zapošljavanje BiH, Federalnog zavoda za zapošljavanje, Zavoda za zapošljavanje Republike Srpske, te službi za zapošljavanje Tuzlanskog, Hercegovačko-neretvanskog, Bosansko-podrinjskog i Kantona Sarajevo.\nNajuspješnijim klubom u Federaciji BiH proglašen je Klub za traženje posla Goražde, koji je postigao malo bolje razultate od klubova iz Živinica i Banovića koji su prema efikasnosti zauzeli drugo, odnosno treće mjesto. U Republici Srpskoj najbolje rezultate postiogao je Klub za traženje posla Gradiška, drugo mjesto je pripalo Klubu Nevesinje a treće Klubu za traženje posla Derventa. Klub za traženje posla Brčko distrikt je na drugom mjestu kad je u pitanju kompletna mreža Klubova u BiH, a mreža klubova za traženje posla u Kantonu Sarajevo je nagrađena za postignute izuzetne rezultate u radu i najveći broj učesnika i zaposlenih u ovoj godini.\nKlub za traženje posla je grupni oblik savjetovanja nezaposlenih lica čiji se rad prati putem savremene aplikacije koja sadrži detaljne informacije o radu učesnika i krajnjim efektima.\nU BiH ima 26 klubova u okviru javnih službi za zapošljavanje, a u toku ove godine uključili su 1528 učesnika/nezaposlenih osoba (65% žena), od kojih se njih 404 već zaposlilo (61%).


Evo koji problemi najviše muče mlade u Srbiji (ANKETA) : Nadlanu.com\nEvo koji problemi najviše muče mlade u Srbiji (ANKETA)\nObjavljeno 10. avg 2013. / 14:42:31\nPovodom 12. avgusta - Dana mladih, psiholog Žarko Trebješanin smatra da položaj mladih nije dobar, da se oni suočavaju s brojnim problemima i da nemaju razloga da slave dok se ne reši njihov najveći problem - nezaposlenost.\nOn je dodao i da se današnje generacije umnogome razlikuju od ranijih koje su bile nosioci pobuna, a sada su "pasivni i nemaju viziju i energiju".\nTrebješanin smatra da se mladima danas ne pruža prilika u dovoljnoj meri, što za posledicu ima veliko nezadovoljstvo, a što opet dovodi do huliganizma na stadionima i u školama.\nMladi dugo ne mogu da se osamostale i zasnuju porodicu, već žive kod roditelja, podseća Trebješanin i dodaje da to nije problem samo mladih u Srbiji, već u čitavoj Evropi.\nI poverenica za zaštitu ravnopravnosti Nevena Petrušić smatra da se mladi danas suočavaju s problemom kao što su velika nezaposlenost i nemogućnost da započnu na vreme izgradnju profesionalne karijere i zasnivanje porodice.\nOna upozorava da su mladi, pored toga, izloženi i diskriminaciji.\n"Naravno, tu su sa aspekta ostvarivanja prava u jednakim uslovima najugroženiji mladi iz manjinskih zajednica, a kada to kažem mislim na Rome, posebno na Romkinje koje su diskriminisane i u svojoj, ali i u široj društvenoj zajednici", rekla je Petrušićeva.\nPrema njenim rečima, pored pripadnika romske zajednice, žrtve diskriminacije su mladi s invaliditetom i pripadnici seksualnih manjina.\nMINISTARSTVO ZA RAD: Stopa nezaposlenosti u Srbiji na…\nPetrušićeva je istakla i da je obeležavanje Međunarodnog dana mladih prilika da se ukaže na probleme koji treba da brinu čitavu zajednicu - da su baš među mladima visoko rasprostranjeni stereotipi, predrasude i diskriminatorski stavovi.\n"Možete sresti one koji izražavaju otvoreno rasističke, seksističke, homofobične i druge diskriminatorne stavove. Istraživanja koja su poslednjih godina sprovedena pokazuju da se 70 odsto srednjoškolaca ne bi družilo s Albancima, Bošnjacima, gejevima i lezbejkama", kazala je Petrušićeva.\nOna je istakla da zabrinjava i to što mladi relativizuju pojavu diskriminacije, a mnogo više mladih, nego što je to slučaj sa odraslima, kaže da bi dopustilo uskraćivanje prava pojedincima zbog određenih ličnih osnova.\n"I to je nešto što treba da nas brine, jer pokazuje da naše obrazovne institucije i obrazovni program nisu takvi da omogućavaju da mladi budu oslobođeni predrasuda, da nauče da budu tolerantni i uvažavaju pravo svakoga da bude različit", smatra Petrušićeva.\nZato je, dodala je poverenica, pred obrazovnim institucijama, medijima, nevladinim organizacijama, ali i institucijom koju vodi, veliki zadatak s ciljem suzbijanja stereotipa i predrasuda, kao i pravljenje obrazovnog sistema koji bi razvijao sve veštine za život u demokratskoj zajednici, što podrazumeva razumevanje ljudskih prava i razvijanje tolerancije kod mladih.\nOna je istakla da je to regulatorno telo preporučilo Ministarstvu prosvete, nauke i tehnološkog razvoja, pre skoro dve godine, da se pozabavi revizijom nastavnog materijala kako bi se iz nastavnih sadržaja izostavili stavovi koji kod učenika na neki način raspiruju diskriminatorski stavovi.\nPreporučeno je da resorno ministarstvo što pre ispuni zakonsku dužnost i donese poseban akt, pravilnik koji će omogućiti da se u školskom sistemu adekvatno reaguje na slučajeve diskriminacije.\n"Takav podzakonski akt, koji je bio obavezan, nije donet. On je još u fazi nacrta", rekla je Petrušićeva, apelujući da se on što pre usvoji.


„Pobednik” konačno dobio plato kakav zaslužuje - Vesti : BGinfo - Beograd na dlanu - Sve o Beogradu\nRadovi na obnavljanju platoa kod spomenika „Pobednik” završeni su, a novopostavljeni mermer trajaće stotinama godina, rekao je danas gradonačelnik Beograda Siniša Mali, koji je zajedno sa svojim saradnicima obišao ovaj prostor na Kalemegdanu. Kako je precizirao, radovi su trajali nešto duže nego što je očekivano zbog arheološkog istraživanja prostorije koja je pronađena na ovoj lokaciji.\n– Prvi put je rekonstrukcija urađena kako treba, jer su sređeni i odvodi, pa se voda više neće skupljati na platou. „Pobednik” je konačno dobio plato kakav zaslužuje, a izdvojićemo i dvanaest miliona dinara koliko je neophodno da se sredi i sam spomenik – istakao je Mali.\nGradonačelnik je najavio i da će se obnoviti rasveta na Kalemegdanu, naročito na njegovim rubnim delovima.\n– Na ovaj način, on će biti znatno bolje vidljiv i sa reka i iz drugih delova Beograda – dodao je Mali.\nDogađaju su prisustvovali glavni urbanista Milutin Folić, sekretarka za komunalne i stambene poslove Nina Jandrić, direktorka Zavoda za zaštitu spomenika kulture grada Beograda Nela Mićović, direktor „Zelenila – Beograd” Slobodan Stanojević i direktor „Beogradske tvrđave” Petar Andrijašević.


Mavlavi Haibatulah Akundžada\nAfganistanski talibani postavili su povučenog, sunitskog klerika iz tvrde struje za svog vrhovnog vođu u još uvijek nepriznatoj vladajućoj strukturi nekoliko nedjelja nakon što su militanti dramatično zauzeli veći dio Afganistana i prije konačnog povlačenja američkih i savezničkih snaga, piše redakcija Radija Slobodna Evropa (RSE) na engleskom jeziku.\n"(Akundžada) je vjerska figura koja izaziva ogromno poštovanje zbog svojih vjerskih uvjerenja", rekao je afganistanski novinar Sami Jusafzai za RSE. "Bio je viši talibanski sudija i bliski povjerenik osnivača pokreta, Mule Mohamada Omara."\n"Vodio je medresu u blizini Kvete", rekao je Jusafzai o vremenu kada je Akundžada u egzilu vodio vjersku školu u glavnom gradu provincije Beludžistan. "Bio je poznat kao Akundžada iz Kučlaka i često je govorio na ceremonijama u raznim medresama u regionu."\n"Vođa Islamskog emirata ponudio je sveobuhvatna uputstva i svima stavio do znanja koje su njihove odgovornosti", napisao je na Twitteru portparol talibana Zabihulah Mudžahid na kraju trodnevnih konsultacija između talibanskih lidera u gradu Kandahar na jugu zemlje.\nTalibani imenovali novu vladu Afganistana, protesti u Kabulu


Država neće dati ni marku za deminiranje\nU državnom budžetu za 2010. godinu nije planirana nijedna marka za deminiranje minskih polja u BiH. Navodno, za to nema novca. Iako se aktuelna vlast obavezala da će godišnje u ovu svrhu izdvajati oko deset miliona KM, po ko zna koji put slagala je svoje birače.\nS druge strane, povećan je budžet za stranačke aktivnosti i poslaničke klubove u 2010. godini za pola miliona KM. Razočaran ovakvim stanjem, zamjenik državnog ministra finansija Fuad Kasumović kaže da je državni budžet maksimalno srezan i da "jednostavno nije bilo novca za te namjene".\n- Građani BiH ginu, ostaju bez ekstremiteta, ali novca za deminiranje nema, iako smo se obavezali da ćemo za to svake godine izdvajati po deset miliona KM. Pitanje deminiranja vlasti ne smatraju ozbiljnim, jer pretpostavljaju da njihova djeca neće ići u minska polja. To je grehota Božija! Deminiranje je najpreča stvar u ovoj državi - smatra Kasumović.\nPrema njegovim riječima, bude li nastavljena ovakva dinamika procesa deminiranja, sigurno je da ovaj posao neće biti završen do 2019. godine, kako je planirano.\nDonacije i grantovi\nPoslanik SDA u Predstavničkom domu Parlamenta BiH Husein Nanić pokušao je amandmanski progurati šest miliona KM za deminiranje za 2010. No, njegov prijedlog nije dobio podršku.\n- U BiH se ne daje nikakva pažnja deminiranju. Kako očekivati od nekoga sa strane da vam da donaciju, grantove ili nešto slično, ako je vlastito učešće na nuli - pita se Nanić.\nPrema njegovim riječima, u parlamentarnoj proceduri trenutno je Prijedlog zakona kojim bi trebalo biti regulirano pitanje deminiranja.\n- Postoje najave da će, ako se domaće institucije mnogo budu petljale u ovaj proces, donatori odustati od davanja novca - istakao je Nanić.\nCrna statistika u 2009. godini\n• 9 osoba smrtno stradalo\n• 19 osoba povrijeđeno\n• 3 deminera poginula\n• 2 deminera povrijeđena\n• 11 objekata deminirano\n• 2.077 protivpješadijskih mina pronađeno i uništeno\n• 146 protivtenkovskih mina pronađeno i uništeno\n• 871 komad neeksplodiranih ubojnih sredstava pronađeno i uništeno.


Svetski dan žrtava holokausta u Ujedinjenim nacijama u Njujorku - Институт за упоредно право\nPočetnaVestiVesti iz 2017.Svetski dan žrtava holokausta u Ujedinjenim nacijama u Njujorku\n29. januar 2017. g.\nNekolikim manifestacijama, u kojima su učestvovali i predstavnici Instituta za uporedno pravo, u Njujorku je od 26. do 29. januara obeležen Svetski dan žrtava holokausta. To je sa srpske strane uključivalo izložbu i konferenciju posvećenu zloglasnom logoru Jasenovac. Okosnica nastupa naše zemlje bila je knjiga „Jasenovac, pravo na nezaborav” koju su za potrebe Ministarstva spoljnih poslova RS napisali autori iz Instituta za uporedno pravo i Instituta za etnografska istraživanja SANU. Na naučnoj konferenciji su, pored više srpskih, učestvovali i eksperti iz SAD, Izraela i Norveške. Ispred IUP zapažena izlaganja imali su: Mina Zirojević, Miroslav Đorđević, Miloš Stanić, Sava Manojlović i doskorašnji direktor Jovan Ćirić. Kvalitetno predstavljanje ove delikatne teme nagovestilo je moguću dalju saradnju IUP sa Ministarstvom spoljnih poslova Srbije i sa kolegama iz Izraela koji se dugo i temeljno bave različitim aspektima problematike genocida i holokausta.


Uživanje u vožnji na najvišem nivou: zaštićeno i podržano - Meet the S-Class DIGITAL: "Innovation by Intelligence" - GARAŽA\nNova S-Klasa postala je inteligentnija u mnogim oblastima, dok iskustvo u vožnji dostiže nove visine. Digitalne inovacije na primer u MBUX sistemu uključuju nove karakteristike koje čine vožnju još prijatnijom i bezbednijom: među njima su, bezbednosne inovacije kao što je vazdušni jastuk za putnike na zadnjem sedištu. Osim toga – kao nova PRE-SAFE® Impulse Side funkcija – karoserija vozila može se podići neposredno pre bočnog udara zahvaljujući aktivnom E-ACTIVE BODY CONTROL sistemu oslanjanja. Prateći dalji sistematski razvoj, sistemi za pomoć u vožnji idu korak dalje ka autonomnoj vožnji. Zahvaljujući poboljšanim senzorima zaštite, na primer, sistem za parkiranje pruža vozaču bolju podršku tokom manevrisanja pri malim brzinama, dok vizualizacija dostiže nove nivoe zahvaljujući integraciji u intuitivno funkcionisanje MBUX sistema.\n• E-ACTIVE BODY CONTROL omogućava novu PRE-SAFE® funkciju kada dođe do bočnog udara\nOznake: 2020, mercedes-benz, S-Class DIGITAL\nPrevious Previous post: 48-voltni laki hibrid i Kijin novi inteligentni ručni menjač za porodicu Ceed\nNext Next post: Novi BMW Serije 5 stigao u Srbiju


Spisak ulica u Pančevu koje će biti 4. jula zatvorene za saobraćaj zbog ulične trke -\nSpisak ulica u Pančevu koje će biti 4. jula zatvorene za saobraćaj zbog ulične trke\n2. jula 2021.0824\nZbog održavanja „Vajfertove trke“, preduzeće „Pantransport“ Pančevo odredilo je privremene trase javnog gradskog linijskog prevoza u nedelju, 4. jula u vremenu od 14 do 21 sat.\n– linija broj 2: Kotež 1-Dolova i broj 3: Jabuka-Stari Tamiš, saobraćaće od ulice Dimitrija Tucovića, ulicama Moše Pijade, Karađorđeva, Vojvode Radomira Putnika i dalje starom trasom, u povratku istom trasom;\n– linije broj 14: Kotež 2-Omoljica; broj 25: Pančevo AS-Banatski Brestovac i broj 27: Pančevo AS-Ivanovo, saobraćaće ulicama Vojvode Radomira Putnika, Cara Lazara, Dr Žarka Fogaraša, Žarka Zrenjanina i dalje starom trasom, u povratku istom trasom;\n– linije broj 22: Pančevo AS-Glogonj i broj 24: Pančevo AS-Kačarevo saobraćaće ulicama Vojvode Radomira Putnika, Karađorđeva, Moše Pijade, Dimitrija Tucovića i dalje starom trasom, u povratku istom trasom;\n– linije broj 4: Centar-Minel i broj 6: Centar-Strelište-Vojlovica, saobraćaće ulicama Vojvode Radomira Putnika, Cara Dušana, Dr Žarka Fogaraša, Cara Lazara,Vojvode Radomira Putnika i dalje starom trasom, u povratku istom trasom.\nRelated tags : ak panonijaspisak ulicaturistička organizacija pančevoulice zatvorene za saobraćajulična trkavajfertova trka\nPočela sezona kupanja na jezeru u Kačarevu\nKamionom usmrtio biciklistu kod Vršca, pa pobegao sa lica mesta\n4. avgusta 2021.0141\n31. avgusta 2020.0432\n17. juna 2021.0173


Seltik isprašio Rendžers, savršeni het-trik Dembelea\nBeta 10. septembra 2016. 15:00\nŠampion Škotske Seltik ubedljivo je danas pobedio gradskog rivala Glazgov Rendžers sa 5:1 u velikom derbiju Premijer lige, koji je odigran posle skoro pet godina pauze.\nSeltik je odigrao četiri utakmice i ostvario sve četiri pobede, dok je Rendžers u pet mečeva zabeležio učinak od dve pobede, dva remija i jednog poraza.\nRendžers je zbog finansijskih nepravilnosti ispao je u niži rang takmičenja i posle četiri sezone se vratio u Premijer ligu, dok je Seltik za to vreme osvajao titule. Ovo je bio prvi derbi posle februara 2015. i 402. susret „Old firm“, a Seltik je zabeležio 146. pobedu, dok je Rendžers ostao na 159.\nSeltik je danas bio potpuno dominantan, a junak pobede je Musa Dembele, koji je postigao het-trik i zabeležio asistenciju.\nDomaći tim je poveo u 34. minutu, kada je Dembele glavom smestio loptu u mrežu. Isti igrač je u 42. minutu iskoristio loše postavljanje odbrane Rendžersa, tako da je 20-godišnji Francuz uspeo bez problema da smesti loptu iza golmana Veslija Foderingama.\nU poslednjem minutu prvog poluvremena Keni Miler je uputio loptu ka golu, a Džo Garner je sa oko metar smestio u mrežu za 2:1 i ostavio Rendžers u igri.\nU 61. minutu Dembele je proigrao Skota Sinklera, koji je izbio sam ispred Fodernigama i lako ga savladao za 3:1.\nU 75. minutu, Rendžers je ostao bez Filipa Senderosa, koji je dobio drugi žuti karton.\nSeltik je brojčanu dominaciju iskoristio u 83. minutu. Mikael Lustig je centrirao, a Dembele je loptu primio desnom nogom, prebacio je na levu i ponovo savladao golmana gostiju. Mladi Francuz zabeležio je nešto što pojedini fudbalski stručnjaci zovu „savršeni het-trik“: pošto je golove davao levom, desnom i glavom.\nKonačni rezultat postavio je Stjuart Armstrong u 90. minutu i tako potvrdio dominaciju Seltika.


Regulacija rijeke Misoče u naseljima Mlini i Donja Misoča\nHome Vijesti Regulacija rijeke Misoče u naseljima Mlini i Donja Misoča\nPonedjeljak, 30 Lis 2017 11:51\nU cilju zaštite naselja od poplava i ove godine Vlada Kantona Sarajevo i Općina Ilijaš su kroz svoje budžete obezbjedile sredstva za uređenje riječnih korita.\nNa osnovu potpisanog Sporazuma o sufinansiranju projekata između Ministarstvo privrede KS i Općine Ilijaš u 2017. god. realizuju se dva projekta, koji ustvari predstavljaju nastavak ranije započetih projekata i to:\n1. Regulacija rijeke Misoče u naselju Mlini na potezu od profila P3 do profila P7 u dužini od 90m, koji obuhvata uređenje jedne strane obale rijeke podizanjem armiranog betonskog zida.\n2. Regulacija rijeke Misoče u naselju Donja Misoča na potezu od profila P8 do profila P16 u dužini od cca 220m koji obuhvata uređenje lijeve i desne obale rijeke sa kamenom oblogom, izgradnjom 1 kaskade i silazne rampe u korito rijeke kako bi se po potrebi moglo vršiti čišćenje nanosa iz samog korita.\nU skladu sa potpisanim Sporazumom Općina Ilijaš je provela postupak odabira izvođača , tako da je za projekat Regulacije rijeke Misoče u Naselju Mlini, ugovor je zaključen sa firmom TB "Inžinjering" d.o.o. Breza, a vrijednost ugovorenih radova iznosi 78.697,50 KM.\nZa projekat Regulacije rijeke Misoče u naselju Donja Misoča, ugovor je zaključen sa firmom "Bosman" d.o.o. Sarajevo. Vrijednost ugovorenih radova iznosi 240.634,75 KM.\nNadzor nad izvođenjem radova provodi Zavod za izgradnju KS.\nOva sedmica 3464\nOvaj mjesec 36966


Politika privatnosti – Super Igračke\nPun naziv pravnog subjekta: Aleksandar Ilić PR RADNJA ZA PRODAJU PREKO INTERNETA JUNA MARKOVAC\nPoštanska adresa: Vite Blagojevića 4, 11325 Markovac\nMatični broj: 65896087\nPoreski broj (PIB): 112131739\nWeb adresa: www.superigracke.rs\nKontakt telefon: 064/33-00-134\nKontakt e-mail: info@superigracke.rs\nInternet prodavnica “Super Igračke” prikuplja sledeće podatke o ličnosti:\nInternet prodavnica “Super Igračke” koristi vaše podatke za sledeće svrhe:\nInternet prodavnica “Super Igračke” podatke o ličnosti obrađuje na osnovu sledećeg pravnog osnova:\nInternet prodavnica “Super Igračke” ne prosleđuje, ne prodaje, ne iznajmljuje vaše podatke o ličnosti trećim licima.\nInternet prodavnica “Super Igračke” štiti vaše podatke korišćenjem sledećih mera zaštite:\nInternet prodavnica “Super Igračke” čuva vaše podatke tokom vremenskog perioda od 12 meseci.\nInternet prodavnica “Super Igračke” ne vrši automatizovano donošenje odluka i profilisanje.\nInternet prodavnica “Super Igračke” ne vrši transfer podataka o ličnosti van teritorije Evropske unije.\nInternet prodavnica “Super Igračke” ne vrši transfer podataka o ličnosti van teritorije Republike Srbije.\nPrava možete ostvariti kontaktiranjem internet prodavnice “Super Igračke” na sledeće načine:\nInternet prodavnica “Super Igračke” koristi „kolačiće“ da Vam pomogne da prilagodite korišćenje interneta Vašim potrebama. Kolačići su tekstualni fajl koji je smešten na Vašem hard disku od strane web servera. Kolačići ne mogu biti korišćeni da pokrenu program ili da isporuče virus Vašem računaru.\nKorišćenje naših servisa podrazumeva saglasnost korisnika sa navedenim uslovima korišćenja. Internet prodavnica “Super Igračke” se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani.


Humanitarna akcija kompanije Tikkurila Zorka\nTIKKURILA ZORKA DONIRA PO DVA EVRA OD PRODAJE PROIZVODA LINEA ZA POMOĆ NASTRADALIMA U POPLAVAMA U SRBIJI I BOSNI I HERCEGOVINI\nU želji da pomogne meštanima poplavljenih područja, kompanija Tikkurila Zorka početkom juna započinje humanitarnu akciju odvajanjem po dva evra od svakog prodatog pakovanja Linea disperzione boje, te će na taj način donirati ukupni iznos od 20.000 evra. Polovina ove sume namenjena je sanaciji poplavama ugroženih područja u Srbiji, a polovina područjima u Bosni i Hercegovini.\nProdajom svog najprepoznatljivijeg proizvoda Linea – disperziona boja za enterijer, u pakovanjima od 10 litara i 15 litara na kojima će biti jasno obeležena nalepnica sa obaveštenjem, prikupljaće se neophodna sredstva za donaciju.\n- Svesni smo veoma teške situacije koja je nastupila usled poplava koje su nas zadesile. Donacijom od prodaje našeg najpoznatijeg proizvoda Linea želimo da pomognemo u procesu saniranja oštećenih objekata kako u Srbiji, tako i u Bosni i Hercegovini, i učinimo da domovi ugroženih osoba u najskorijem roku budu vraćeni u stanje za normalan život, rekao je Algirdas Krupavičius, generalni direktor kompanije Tikkurila Zorka.\nHumanitarna akcija prikupljanja sredstava trajaće sve dok traju zalihe boje, a predstavnici kompanije Tikkurila Zorka najavili su i nastavak humanitarnih aktivnosti u vidu donacija materijala za saniranje oštećenih objekata u Šapcu i drugim gradovima nastradalim u poplavama.\nAkcija Bosna Društveni aktivizam Srbija Zaštita životne sredine


Nemanja Anđušić do kraja sezone na posudbi u NK Čelik - sport1.ba\nNemanja Anđušić do kraja sezone na posudbi u NK Čelik\n12.01.2018 u 16:47\nDvadesetjednogodišnji krilni napadač priključit će se sutra pripremama kluba iz Zenice za nastavak sezone, a a pomenuti fudbaler odlazi na posudbu kako bi sakupio veću minutažu u proljetnom dijelu sezone.\nMladi ofanzivac Fudbalskog kluba Sarajevo, Nemanja Anđušić, do kraja takmičarske sezone 2017/18 boravit će na posudbi u redovima Nogometnog kluba Čelik. Dvadesetjednogodišnji krilni napadač priključit će se sutra pripremama kluba iz Zenice za nastavak sezone, a a pomenuti fudbaler odlazi na posudbu kako bi sakupio veću minutažu u proljetnom dijelu sezone.\nNaš mladi igrač odigrao je u prvom dijelu takmičenja pet zvaničnih utakmica u dresu Fudbalskog kluba Sarajevo i ukupno je na terenu proveo 131 minuta. Anđušić je u posljednji šest mjeseci odigrao i dvije utakmice za U-21 reprezentaciju Bosne i Hercegovine, a u Čeliku će pojačati konkurenciju i sigurno podići kvalitet na krilnim pozicijama u borbi kluba iz Zenice za opstanak u premijerligaškom takmičenju.\nNemanji Anđušiću želimo puno sreće u predstojećoj polusezoni u redovima NK Čelik.


Nedelja , 2018-05-27 | 13:45:46\n"Biće to spektakl u 10 rundi kakav u Srbiji nije viđen. Iste večeri imaćemo borbu za dva IBF pojasa, pošto će se nemački bokser našeg porekla Marsel Hasler (Mersid Hadžić) i Italijan Federiko Ćereli boriti za titulu mladog prvaka sveta u velteru", rekao je promoter Almin Kuč.\nGurdijeljac (23) je dobio poslednjih devet borbi, a u dosadašnjoj profesionalnoj karijeri ostvario 16 pobeda, od kojih sedam nokautom, i četiri poraza.\n"Ulog je veliki. Po vrednosti, internacionlani pojas je treći u IBF federaciji, posle svetskog i interkontinentalnog. Pobeda donosi veliki skok na listi i elitni status u superpero kategoriji", naveo je Kuč.\nPelaez, koji je godinu mlađi od Novopazarca, povezao je pet trijumfa, pa je na skoru od šest pobeda, od kojih jedna nokautom, i dva neuspeha.\n"Prvak je Španije, nedavno je na poene slavio protiv Raca. Viši je od Gurdijeljca šest, sedam centimetara. Dobar je bokser, želi borbu i sjajno kontrira. Naš borac će morati da pruži maksimum, ako želi da ostvari rezultat dosadašnje karijere", ocenio je Kuč.\n"U narednih nekoliko dana imaćemo sve parove. Planiramo između četiri i šest uvodnih mečeva", najavio je Kuč.\nDaca: Utakmica protiv Radničkog jedna od najbitnijih


Business Café putuje u Zrenjanin- Preduzetničke priče uspešnih, zadovoljnih i hrabrih ljudi | BG online\nPREDUZETNIČKE PRIČE USPEŠNIH, ZADOVOLJNIH I HRABRIH LJUDI\nPopularno okupljanje preduzetnika Business Café širi preduzetnički duh, razmenu znanja, ideja i iskustava po celoj Srbiji! Pod sloganom „Razvijaj lokalno – deluj globalno“, po prvi put će gostovati u Zrenjaninu, 28. marta 2017. godine, a održaće se u popularnom zrenjaninskom lokalu Concept Bar & Restaurant Kafemat ZR.\nIskustva i saveti onih koji RAZVIJAJU LOKALNO, a DELUJU GLOBALNO su uvek dragocena i dobrodošla. Upravo to će sa nama podeliti gosti 22. Business Café Srbija – Zrenjanin:\n• Goran Kovačević, vlasnik i direktor trgovinskog lanca Gomeks, ali i predsednik Upravnog odbora NALED-a, član Predsedništva Unije poslodavaca Srbije, član udruženja ZREPOK, član Socijalno-ekonomskog saveta Republike Srbije i predsednik Upravnog odbora Narodnog pozorišta u Zrenjaninu. Dobitnik je mnogih nagrada u oblasti privrede i aktivan je na promovisanju društveno odgovornog poslovanja i kulture. Za 22 godine poslovanja, Gomex je od male porodične firme postao jedan od najvećih lanaca supermarketa u Vojvodini, sa preko 1500 zaposlenih, i više od 140 prodajnih objekata. Svoje veliko znanje i stečeno iskustvo, kao i dragocene savete, Goran je uvek spreman da podeli sa preduzetnicima i na taj način pomogne u prevazilaženju nekih od ključnih prepreka koje im se nalaze na putu.\n• Smiljana Stojanović, vlasnica i direktorka kompanije Kuerk iz Beočina, kao i član Skupštine Unije poslodavaca Vojvodine, Udruženja „Pokreni se za posao“, Saveza pronalazača i saradnik Regionalne razvojne agencije „Bačka“. Nakon decenija rada u gumarskoj industriji, u svojoj 59-oj godini pokrenula je porodični biznis i uspela da sa svojim proizvodima dođe do američkog i azerbejdžanskog tržišta. Vlasnica je nekoliko priznatih i zaštićenih patenata.\n• Vladimir Kovač, izvršni direktor u marketinškoj firmi Creative Media Art. Sa svojim timom od 2013. godine razvija Webiz projekat koji danas predstavlja najmasovniji i najkvalitetniji koncept edukativnih događaja. Pod Webiz brendom razvio je Webiz konferenciju, najveću konferenciju u Srbiji koja se bavi promocijom IT industrije, digitalnih tehnologija i tehnološkog preduzetništva namenjenu mladima. Pored konferencije Webiz obuhvata i Program poslovne edukacije, jedinstven edukativni program namenjen poslovnim ljudima koji teže da digitalizuju svoje poslovanje i iskoriste benefite interneta kao globalnog tržišta i jedinstvenog kanala komunikacije.\nPromenite mentalni stav i mišljenje koje imate o sebi Kad praznici prođu kod mnogih...\nSa temom “U vrtlogu uspeha” Beograd je po 16. put…


Tadić i Kan za unapredjenje saradnje – Nadlanu.com\nTadić i Kan za unapredjenje saradnje\nTOKIO, 8. marta 2011. (Beta) – Predsednik Srbije Boris Tadić i japanski premijer Naoto Kan založili su se u utorak u Tokiju za unapredjenje saradnje dve zemlje, kao i saradnje u suočavanju sa globalnim izazovima.\nU zajedničkom saopštenju nakon susreta, objavljenom na sajtu japanskog premijera, Tadić i Kan su potvrdili važnu ulogu Srbije za mir i stabilnost na Zapadnom Balkanu, a što je značajno i za povećanje mogućnosti za ulaganja japanskih privrednika u region.\nTadić je istakao da će Srbija nastaviti reforme neophodne za evropske integracije, što je japanski premijer pozdravio i ponudio dalju podršku u tom procesu.\nPremijer Kan je preneo predsedniku Tadiću nameru japanske vlade da proširi program pružanja pomoći za razvoj (ODA) Srbiji, kreditom za odsumporavanje gasova iz termoelektrane Nikola Tesle čime će se srpečiti zagadjenje životne sredine u iznosu od oko 246 miliona evra.\nDvojica lidera su ocenila da će se poboljšanjem uslova za ulaganja u Srbiju kao što su ubrzanje adminstrativnih procedura i veća transparentnost promovisati strana ulaganja.


Naučnici će čipovati šišmiše kako bi pratili njihovo kretanje u Beču - ITNetwork\nHome BIZNIS I ZABAVA\tNaučnici će čipovati šišmiše kako bi pratili njihovo kretanje u Beču\nCilj istraživanja je ispitati staništa i mesta kretanja ovih životinja u gradu. Posebna pažnja se poklanja vrstama koje naseljavaju potkrovlja i pukotine na kućama. U zoo vrtu Lainzer Tiergarten, gde love insekte, postavljeno je nekoliko mreža.\n„Kada se ulove u mrežu, zalepimo im mali, samo nekoliko grama težak odašiljač, koji nakon nekog vremena otpadne“, objašnjava Markusu Milchram iz Austrijske kancelarije za zaštitu i istraživanje šišmiša KFFÖ.\nU projekat se može uključiti i stanovništvo koje Odeljenju za zaštitu okoliša grada Beča MA 22 javlja informacije o navikama ovih sisara.\nPosebnost šišmiša je što su poput pojedinih vrsta ptica veoma vezani za svoja staništa, što znači da iste lokacije naseljavaju decenijama, ako ne i vekovima. Ukoliko se izgubi trag o staništu sa mladima, to naravno predstavlja gubitak za celu vrstu.\nSkoro sve vrste šišmiša u Austriji su čisti insektojedi. U svetu, pored ovih lovaca na insekte, postoje i vrste koje se hrane isključivo mesom ili isključivo voćem i lišćem, ali i one koje u potpunosti preferiraju ribu. Šišmiši „krvopije“ ne postoje u srednjoj Evropi. Jedine tri poznate vrste, koje se hrane krvlju domaćih životinja, nalaze se u Srednjoj i Južnoj Americi.\nNaučnici će čipovati šišmiše kako bi pratili njihovo kretanje u Beču was last modified: 10 septembra, 2021 by ITN Team


Home»Aktivni građani»Kako organizacije iz Srbije mogu da sarađuju sa nemačkom dijasporom?\nBy Milica Branković 15/11/2019 Updated: 25/11/2019 Nema komentara4 Mins Read\nStručnjaci srpskog porekla koji žive i rade u Nemačkoj imaju priliku da se na duži ili kraći period vrate u matičnu zemlju kako bi svoja znanja i iskustva podelili sa kolegama iz organizacija u Srbiji. To je i šansa za organizacije u našoj zemlji jer tako mogu da ostvare kontakte za trajniju međunarodnu saradnju. Ovo omogućava Globalni program „Migracije i dijaspora“, koji u Srbiji od 2017. godine sprovodi Nemačka organizacija za međunarodnu saradnju (GIZ).\nGinekolog sa univerzitetske klinike u Hajdelbergu Stefan Stefanović bio je prvi takav ekspert u Srbiji. On je proveo šest meseci u Kliničko-bolničkom centru Bežanijska kosa i svojim kolegama prenosio znanja koja je stekao radeći u Nemačkoj. Oblast kojom se bavio je karcinom dojke i istraživanje u ranoj fazi oboljenja.\n„Ovakvim povezivanjem rasteretiće se nemačko tržište rada jer će oni koji imaju želju da se vrate u zemlju porekla moći to da urade. Program može da im pomogne da stanu na noge, srednjeročno ili dugoročno“, kaže Stefanović i dodaje da, pored benefita za povratnike iz Nemačke, i organizacije u Srbiji mogu imati veliku korist, jer sarađuju sa ekspertima koji su znanja i iskustva sticali u razvijenijoj zemlji.\nProgram je otvoren za organizacije iz različitih sektora i različitih oblasti delovanja u Srbiji, ali i za naše ljude u Nemačkoj.\n„Nudimo nekoliko instrumenata koji su na raspolaganju relevantnim organizacijama i institucijama u Srbiji i osobama srpskog porekla u Nemačkoj, koje su kvalifikovane ili visokokvalifikovane i koje su raspoložne za saradnju, bilo za zapošljavanje, odnosno povratak, bilo za saradnju na neki kraći period, odnosno kroz projekte ili individualno angažovanje pojedinaca iz srpske dijaspore u Nemačkoj“, objašnjava Milica Lješević, koordinator programa „Migracije i dijaspora“ u Srbiji.\nMilica Lješević, koordinator programa „Migracije i dijaspora“ u Srbiji; Foto: MRCN/M.B.\nPostoje dve vrste podrške: kvalifikovani povratnici i eksperti iz dijaspore. Prva kategorija namenjena je onima koji bi da se vrate, odnosno zaposle u matičnoj zemlji, a podrška podrazumeva povezivanje sa poslodavcima, identifikovanje radnih mesta, metodološku obuku, dodatak na lokalnu platu, dok se poslodavcima nude opremanje radnog mesta, i dodatne obuke i usavršavanje.\n„Ako neko nije zainteresovan za povratak, a želi da se lično angažuje, nudimo instrument ‘eksperti iz dijaspore’. Osobe mogu da dođu na kraći period, na najmanje tri nedelje, a najduže šest meseci i da borave u organizacijama ili institucijama koje odgovaraju njihovoj kvalifikaciji. Tako bi podelili znanja, povezali se sa budućim partnerima u Nemačkoj i doprineli razvoju organizacije u kojoj borave. Mi nudimo povezivanje organizacije i kandidata, finansiramo putne troškove dolaska u Srbiju i dajemo nadoknadu troškova boravka u Srbiji. Samo angažovanje je volontersko“.\nPrema rečima Milice Lješević, za programe je najviše zainteresovano zdravstveno osoblje, i to medicinske i pedijatrijske sestre, ali i lekari. Ima i sociologa, stručnjaka političkih nauka, zaštite životne sredine, molekularne biologije i genetike.\n„Prilikom približavanja dijaspori treba imati u vidu da povećanje angažovanja srpske dijaspore može da usledi samo u malim koracima: ko decenijama nije ulagao u svoju domovinu, sigurno ima razloge za to. Učešće dijaspore u razvoju Srbije ne može načelno da se isključi, ali takva očekivanja ne bi trebalo previsoko formulisati, pogotovu zbog nedostatka konkretnog impulsa srpske države za jače uključivanje dijaspore u političke, ekonomske i druge procese saodlučivanja. Zato takve mere nisu usmerene samo na srpsku dijasporu u Nemačkoj već i na senzibilizaciju političkih i privrednih aktera u Srbiji za potrebe Srba u Nemačkoj“, stoji u istraživanju Nemačke organizacije za međunarodnu saradnju.\nPrema podacima GIZ-a, u Nemačkoj živi oko 250.000 Srba. Iz nemačkog Saveznog zavoda za statistiku kažu da 83% stanovništva koje potiče iz bivše Jugoslavije želi trajno da ostane u Nemačkoj. Zbog toga bi programi za razvojno orijentisanu reintegraciju, transfer znanja dijaspore ili privremeni povratak trebalo usmeriti na manje od petine ove populacije, i to uglavnom na one visokokvalifikovane, preporuke su GIZ-a.\nPartneri GIZ-a u ovom programu u Srbiji su Ministarstvo za rad, zapošljavanje, boračka i socijalna pitanja Srbije i Nacionalna služba za zapošljavanje.\n"Migracije i dijaspora" GIZ nemačka dijaspora Nemačka organizacija za međunarodnu saradnju


Dok u Crnoj Gori desetine ljekara ne uspijevaju da pronađu posao, onda i ne čudi podatak koji je ranije objavio Sindikat doktora medicine da je u poslednjih pet godina iz Crne Gore otišlo više od 40 ljekara.\nSidnikat doktora medicine je u Analizi stanja sistema javnog zdravstva Crne Gore ukazao da crnogorski sistem zdravstva karakteriše i deficit specijalističkog kadra, a državi nedostaje čak 700 specijalista. Do deficita kadra je, kako navode, došlo kako usled njegove nedovoljne proizvodnje i odliva u inostranstvo. Pojašnjavaju da odliv kadra dovodi u pitanje postojanje cijelih klinika u KCCG, a najveći deficit se bilježi u urgentoj medicini 400 odsto, fizikalnoj (350), neurologiji (250), dermatovenerologiji (150), oftalmologiji (125), anesteziologiji (100), internističkim granama (100), ortopediji (100), psihijatriji (70) i opštoj hirurgiji (60 odsto).\n"Osnovni problem Vlade u vođenju kadrovske politike je neispunjavanje akcionih planova koje sama donosi. Tako je Planom za period od 2013. do 2017. planiran upis 400 studenata medicine. Plan je ostvaren ispod 50 odsto što će neminovno stvoriti značajne probleme u funkcionisanju sistema zdravstva u budućnosti jer se predviđa da će shodno trenutnom trendu upisa studenata broj ljekara u javnom sistemu zabilježiti pad na 1.309 do 2022. godine", precizira se u analizi.\nU Sindikatu smatraju da loše upravljanje ljudskim resursima već pogađa korisnike sistema javnog zdravstva.\n"Kao primjer navešćemo da u javnim zdravstvenim ustanovama nema nijednog dječjeg alergologa, oftalmologa, reumatologa i psihijatra, dok u cijeloj Crnoj Gori ordiniraju po jedan dječji anesteziolog, ORL, neurolog, gastroenterolog i hematolog", konstatuju u sindikatu.\nU izvještaju se ističe da je crnogorski zdravstveni sistem glomazan, a pritom neefikasan.\nZabrinjavajuće brojke: U CG preko 50.000 nezaposlenih, od toga 12 doktora nauka i 308 magistara\nViše iz ove kategorije « Sjutra sunčano, temperatura do 16 stepeni Pesticidi uskoro samo na recept »


Počeo još jedan sastanak PS - DSK, Kurti poručio da postoji volja za sporazum - Gorapress.net\nPočeo još jedan sastanak PS - DSK, Kurti poručio da postoji volja za sporazum\nU zgradi Skupštine Kosova počeo je još jedan sastanak između lidera Pokreta Samoopredeljenje Aljbina Kurtija i Demokratskog saveza Kosova Ise Mustafe u cilju postizanja koalicionog sporazuma.\nUoči početaka još jednog sastanka u nizu, Kurti je izjavio da postoji volja za postizanjem koalicionog sporazuma, ali da to ne zavisi samo od Samoopredeljenja.\n"Nije samo na meni, volja je tu, mogućnosti su tu i nadam se da ćemo nakon nastavka razgovora brže stići do sporazuma, koji je vrlo blizu", ocenio je Kurti.\nUoči današnjih razgovora, jutros je održan sastanak predsedništva Pokreta Samoopredeljenje nakon kog je saopšteno da će ta stranka narednih dana doneti odluku o mandataru za sastav Vlade Kosova, iako rok od 48 sati, koji je predsednik Kosova dao Aljbinu Kurtiju nakon konsultacija, ističe večeras.\nArberie Nagavci ispred Pokreta Samoopredeljenje je izjavila da će ime budućeg premijera poslati predsedniku Kosova pisanim putem.\n"Na sastanku Predsedništva odlučili smo da narednih dana pošaljemo predsedniku pisanim putem ime kandidata za premijera", rekla je Nagavci i dodala da se nastavljaju razgovori sa Demokratskim savezom Kosova formiranju vladajuće koalicije.


"Besplatna edukacija mladih (18 do 25 godina), koji žele da nauče proizvodnju organske hrane. Svi koji žele da nauče i da to primene, a nemaju svoju zemlju, dobiće besplatno i pola hektara na korišćenje, gde mogu paralelno da primenjuju znanje i proizvode hranu za svoje potrebe. Sve što proizvedu, lično je njihovo", piše Zoran i poručuje: "Podržimo našu omladinu!"\n"Nikakvu obavezu nemam prema vama niti vi kakvo plaćanje prema meni, ni za edukaciju, ni za imanje na kome radite za svoje potrebe", poručio je Zoran, a mi smo ga pitali kako je došao do ove nesebične ideje.\n- Pomoći drugome, pokazati mu, podržati ga, sasvim je normalna i prirodna stvar, samo smo izgleda izgubili osećaj za druženjem, deljenjem i pomaganjem. Naravno da očekujem da će se neko poneti neodgovorno, ali šta da se radi, nismo svi isti, neka pokušaju, a ja se nadam da neće biti nepopravljivih promašaja - kaže Zoran Ristanović za "Blic".\nProuzvodnja organskog voća i povrća iziskuje mnogo rada\n"Ni ja nisam ništa znao"\nOrgansku hranu skupo plaćamo, a da li je ona ZAISTA ČISTA?\nOn tvrdi i da jedini u Srbiji radi na čistim parcelama koje nikada nisu tretirane hemikalijama, da ne proizvodi hibride i ponosno dodaje - "kvalitet je pobedio".\n- Namerno uzgajaju organsku hranu na tretirani površinama, pa i dalje prskaju voće i povrće, a "vade" se na ostatke pesticida iz zemljišta. Ljudi moraju da otvore oči odakle nabavljaju hranu - poručuje Čačanin, i dodaje da je važno da oni koji se odluče da se obuče za proizvodnju organske hrane, to nauče da rade pravilno.


Uprkos COVID-19 i ove godine se putuje sigurno, u zemlji i inostranstvu - Sve o novcu\nby Vesna Lapčić 25/06/2020\n25/06/2020 0 komentara\n„Preporuka svih stručnjaka, a za turiste željne odmora, je da ga planiraju i provedu u nekom od hotela, banja ili odmarališta na teritoriji Srbije, jer je sprovođenje zdravstevinih protokola u slučaju oboljevanja od koronavirusa svakako efikasnije ovde. Ukoliko ipak dođe do toga da se kod nekoga od gostiju hotela, u toku boravka u odabranom smeštaju ili nakon izlaska iz njega, konstatuje COVID-19 i zbog toga bude neophodna hospitalizacija, DDOR osiguranje obezbediće isplatu fiksnog iznosa za svaki dan proveden u bolnici. Na ovaj način, svaki gost hotela ili druge vrste organizovanog smeštaja, imaće dodatnu finansijsku podršku koja će svakako biti od koristi kada napusti bolnicu“, izjavio je Giorgio Marchegiani, predsednik Izvršnog odbora DDOR osiguranja i dodao: „Ipak, veliki broj turista će želeti da idu na more i putovaće u inostranstvo. Mi se brinemo i o njima, te smo pripremili posebnu verziju standardnog putnog zdravstvenog osiguranja sa dodatom zaštitom od COVID-19. Tako će svi turisti koji se zapute ka inostranim destinacijama, zaista moći da iskoriste leto za opuštanje. U toku leta i planiranih putovanja, odgovorno ponašanje za sve koji se odluče da putuju u inostranstvo, pored preduzimanja preventivnih mera, znači i obezbeđenje u slučaju nastanka neželjenih događaja uzokovanih i koronavirusom“.\nĐorđo Markeđani, predsednik IO DDOR Novi Sad, Aleksandar Seničić, predsednik YUTA, Marko Putnik, direktor Direkcije za pozicioniranje brenda\n„Godinama smo partneri sa DDOR osiguranjem, kroz dobre i loše godine za sektor turizma. Ovoga puta, DDOR osiguranje je omogućio adekvatno pokriće za putnike ka uobičajenim destinacijama u regionu, po pristupačnim cenama koje neće ugroziti budžet za putovanje. Za četvoročlanu porodicu, razlika u ceni za polisu putnog zdravstvenog osiguranja je od 10 do 15€ za 10 dana na nekom od obližnjih mora. A po ceni od dve ture kafe i sladoleda, svako ko oboli od koronavirusa imaće podršku i pomoć u inostranstvu, uz pristojnu sumu do 1000€ po osobi za pokriće troškova lečenja, prevoza i zdravstvene usluge, kao i 400€ u gotovini u slučaju hospitalizacije u inostranstvu. Na taj način, iako će situacija sa virusom COVID-19 obeshrabriti mnoge da ne putuju, neki će se predomisliti imajući na umu to da sada DDOR osiguranje pruža odgovarajuće osiguravajuće pokriće“, izjavio je Aleksandar Seničić, direktor JUTA.\nPolisa osiguranja od nezgode za goste za hotela, banja, odmarališta i drugih smeštajnih objektata, sa ugovorenim bolničkim danima usled COVID-19, zaključuje se kao grupna polisa pravnog lica. Korisnici osiguranja su svi gosti čiji je boravak evidentiran u smeštajnom objektu i to bez ograničenja kada su u pitanju godine života. Ovo osiguranje važi ukoliko se ustanovi pozitivan test gosta hotela na COVID-19, a u toku boravka u odabranom objektu, kao i 10 dana nakon odlaska iz smeštaja i ukoliko zbog toga bude bilo neophodno da bude hospitalizovan. Putno zdravstveno osiguranje sa pokrićem za COVID-19, moguće je ugovoriti kao individualno, porodično ili grupno, na period do 30 dana. Ugovara se kao doplatak na osnovnu polisu i pruža pokriće troškova lečenja i fiksne iznose nakande ukoliko je neophodna hospitalizacija uzrokovana bolešću COVID-19. U razgovoru sa našim klijentima, nakon najave uvođenja novih pokrića, proizvod je unapređen i novac se plaća na tekući račun klijenata u njihovoj banci umesto posredstvom agencija za prenos novca.\nKompanije će izgubiti milijarde evra ako se ne...\nDržava mora da donese paket ekonomskim mera...\nPaketi „EPIDEMIK PROTEKT“ DDOR osiguranja za lakše...


UPITNA RAVNOPRAVNOST SRPSKE U ZAJEDNIČKOJ BiH – Stevan Sinđelić\nUPITNA RAVNOPRAVNOST SRPSKE U ZAJEDNIČKOJ BiH\nU Brisel ide i mišljenje iz Republike Srpske\nSARAJEVO – Prilikom slanja odgovora Evropskoj komisiji na upitnik evropskog komesara Štefana Filea o stanju u pravosuđu BiH, biće omogućeno da se naznače izdvojena mišljenja o pojedinim pitanjima u pravosudnom sistemu BiH, rekao je “Glasu Srpske” savjetnik ministra pravde RS Nikola Kovačević.\nOn je kazao da je ovo dogovoreno juče u Sarajevu na prvom sastanku Pododbora za reformu pravosuđa i unutrašnjih poslova.\nCilj sastanka, na kojem su učestvovali predstavnici ministarstava pravde BiH, RS i FBiH, Ministarstva bezbjednosti BiH, kao i predstavnici EU u BiH, bio je usaglašavanje informacije o trenutnoj situaciji u pravosuđu BiH, nakon što je iz EK stigao upitnik svim akterima u BiH o stanju u ovoj oblasti sa prijedlozima za reforme.\n– Uglavnom smo raspravljali o pripremljenim materijalima za odgovore EK koje su dostavili Visoki sudski i tužilački savjet BiH, te ministarstva pravde BiH i RS. Konstatovali smo da ima različitih odgovora o pojedinim pitanjima i odlučili smo da pokušamo do četvrtka usaglasiti stavove – rekao je Kovačević i istakao da je postignut dogovor da se u odgovorima naznače odvojena mišljenja.\nKada je riječ o Republici Srpskoj, kaže Kovačević, jasno je da stavovi o Sudu BiH, VSTS-u i Ustavnom sudu BiH nisu isti kao i stavovi zvaničnika ovih institucija.\n– Naši stavovi su jasni i o njima je raspravljala i Narodna skupština RS. Ohrabruje nas činjenica da će biti naznačeni stavovi RS i naše mišljenje o tome kako da se riješe ova pitanja – rekao je Kovačević.\nPonovio je da je mišljenje u RS da Sud, kao ni Tužilaštvo BiH nemaju ustavni osnov i da oni funkcionišu kao nametnute institucije visokog predstavnika.\nKovačević kaže da nigdje u svijetu ne postoji da jedan te isti sud donosi odluku i odlučuje o žalbama, kao što je to slučaj sa\n– S obzirom na to da BiH ima četiri pravne cjeline, dva entiteta, nivo BiH i Brčko distrikt i s obzirom na to da oba entiteta imaju vrhovne sudove, kao najviše instance koje odlučuju po žalbama i revizijama, onda ne postoji nijedan razlog da se formira vrhovni sud na nivou BiH – kaže Kovačević i dodaje da je neophodna transformacija VSTS-a.\nOn je kazao da odgovori na pitanja Štefana Filea u Brisel treba da stignu do 31. avgusta.\nAko učesnici prvog sastanka Pododbora usaglase informaciju za EK, ona će iz Direkcije za evropske integracije BiH biti poslata Direkciji za proširenje EK, koja će je razmotriti i pripremiti za iduću rundu pregovora o reformi pravosuđa.\nPredsjednik Narodne skupštine RS Igor Radojičić rekao je ranije da se prvi set preporuka Evropske komisije može očekivati u oktobru. On je rekao i da bi strukturalni dijalog trebalo da bude nastavljen u septembru, pod uslovom da procedure sa odgovorima na Fileova pitanja budu završene do kraja avgusta.\nStrukturalni dijalog sa EU o reformi pravosuđa u BiH, koji su dogovorili predsjednik RS Milorad Dodik i visoki predstavnik EU za spoljnu politiku i bezbjednost Ketrin Ešton, počeo je 6. juna u Banjaluci.\nŠesta konferencija ministara pravde u BiH, predsjednika VSTS-a i Pravosudne komisije Brčko distrikta biće održana danas u Sarajevu, a tema sastanka je sprovođenje Strategije za reformu sektora pravde u BiH, koju su Savjet ministara BiH, entitetske vlade i Pravosudna komisija Brčko distrikta BiH usvojili sredinom 2008. godine.\nKonferencije ministara pravde organizuju se da bi se omogućilo zajedničko i usaglašeno rješavanje ključnih pitanja u sektoru pravde.\nDatum objave: 25.07.2011


Istraživači MyHeritagea istražili su kada je rođeno 1.000 dobitnika prestižnih nagrada, a sve u cilju da dođu do datuma rođenja koji donosi uspeh. Čista statistika i malo zabave.\nPiše: I. R. K. 18.09.2021. 08:34\nBebe rođene na ove datume imaju najveće šanse za uspeh Foto: Profimedia\nNajuspešniji dan, od 365 dana u godini je, verovali ili ne, trideseti april!\nZa nagrade poput Gremija, Oskara, Svetskih prvenstava, Mišlenove zvezdice, Zlatnog globusa i Zlatne palme, Pulicerove, Bukerove i Nobelove nagrade, kao i Olimpijskih igara, među 1.000 dobitnika ili nominovanih u užem izboru, njih jedanaest je je bilo rođeno 30. aprila, između ostalih i oskarovka Kloris Ličman, koja važi za jednu od najslavnijih glumica u istoriji, prenosi The Sun.\nA druge poznate zvezde rođene na ovaj dan su reper Travis Skot, glumica Gal Gadot i glumica Kirsten Dunst.\nDrugi datum koji je najviše povezan s osvajanjem prestižnih nagrada je 27. april, a ukupno je njih osmoro od 1000 dobitnika i nominovanih koji su ušli u uži izbor, kao što je pevačica i dobitnica Gremija Lizo, ali i glumica i dobitnica Zlatnog globusa Sali Hokins.\nApril se tako pokazao kao najuspešniji mesec, jer je 99 dobitnika najprestižnijih nagrada rođeno u ovom mesecu.\nNovembar je zauzeo drugo mesto sa 94 dobitnika, a među njima je dobitnica Oskara i Zlatnog globusa En Hatavej kao i dobitnik Mišlenove zvezdice Gordan Remzi.\nMart je bio treći najuspešniji mesec, sa 92 dobitnika.\nA februar je prema ovom istraživanju najmanje uspešan mesec. Tokom ovog meseca rođeno je samo 58 dobitnika, među njima je fudbaleri osvajač Svetskog prvenstva Kristijano Ronaldo kao i oskarovac Daniel Kaluja, prenosi The Sun.


Nov centar za obolele od dijabetesa - Zdrava i prava\nNov centar za obolele od dijabetesa\nU glavnom gradu Austrije uskoro će u 10. okrugu biti podignut novi centar za obolele od dijabetesa. Novitet je da prvi put u Austriji konkretnom planiranju prethodi obimna akcija uključivanja pacijenata u proces donošenja odluka koje ih se tiču. Oboleli pacijenti, njihove porodice kao i stručnjaci pozvani su da učestvuju u kreiranju budućeg centra. Ljudi sa dijabetesom se pozivaju da na osnovu iskustava kreiraju zadatke i tokove.\nŠećerna bolest ili dijabetes je hronični, neizlečivi sistemski poremećaj metabolizma, koji se karakteriše hiperglikemijom, odnosno trajno povišenim nivoom glukoze u krvi. Genetika igra jednu od najvažnijih uloga u nastanku diajabetesa, a nastaje zbog smanjene sekrecije ili smanjenog biološkog dejstva hormona insulina. Zbog smanjene sekrecija insulin,dolazi do otežane razmene ugljenih hidrata, masti i belančevina u organizmu, te posledičnih oštećenja funkciju krvnih sudova, nerava i drugih vitalnih organa.


Maradona okreće leđa Argentini... - Sportske.net\nMaradona okreće leđa Argentini...\nI dalje ljut na Savez svoje zemlje, legendarni Maradona ističe da neće navijati za Argentinu na predstojećem svetskom prvenstvu za igrače do 17 godina.\nLegendarni fudbaler Dijego Maradona izjavio je danas da neće navijati za reprezentaciju Argentine na predstojećem Svetskom prvenstvu za igrače do 17 godina, koje se održava u Ujedinjenim Arapskim Emiratima.\nBivši napadač Napolija nikada se nije pomirio s odlukom Fudbalskog saveza Argentine kojom je smenjen sa funkcije selektora posle Svetskog prvenstva 2010. godine.\n"Navijaću za Ujedinjene Arapske Emirate, a ne za Argentinu. Pozivam navijače da dođu u što većem broju i podrže domaću ekipu", rekao je Maradona, prenosi goal.com.\nSvetsko prvenstvo za igrače do 17 godina počinje u četvrtak utakmicom izmedju Brazila i Slovačke.\nU prvom kolu Ujedinjeni Arapski Emirati igraju protiv Hondurasa, a Argentina protiv Irana.